open-index/open-wikipedia-markdown huggingface dataset:
ગીર કેસર કેરી

right|thumb|કેસર કેરી
**ગીર કેસર કેરી** અથવા **ગીર કેસર**, એ ભારતના ગીર વિસ્તારમાં પેદા થતી કેરીનો એક પ્રકાર છે. આ કેરી તેના ચમકતા નારંગી રંગને કારણે જાણીતી છે અને તેને ૨૦૧૧માં ભૌગોલિક ઓળખ (જીઓગ્રાફિકલ ઇન્ડિકેશન) સ્થિતિ આપવામાં આવી હતી.

## ઇતિહાસ 
આ કેરી સૌપ્રથમ વાર ૧૯૩૧માં જુનાગઢના વજીર સાલે ભાઇ દ્વારા વંથલીમાં ઉગાડવામાં આવી હતી. ગિરનારની તળેટીમાં જુનાગઢના લાલ ડોરી ખેતરમાં લગભગ ૭૫ વૃક્ષો વાવવામાં આવ્યા હતા. આ કેરી ૧૯૩૪માં "કેસર" તરીકે જાણીતી બની જ્યારે જુનાગઢના નવાબ મોહમ્મદ મહાબતખાન બાબીએ કેરીના કેસરી રંગને જોઇને કહ્યું હતું "આ કેસર છે".

## ઉત્પાદન 
right|thumb|ગીર અભયારણ્ય (સાસણ ગીર) નજીક કેરીનું વાવેતર.
કેસર કેરી ગુજરાતના સૌરાષ્ટ્ર વિસ્તારના જુનાગઢ અને અમરેલી જિલ્લાના આશરે ૨૦,૦૦૦ હેક્ટર વિસ્તારમાં ઉગાડાય છે. તેમાંથી વર્ષે ૨ લાખ ટનનું ઉત્પાદન થાય છે. જોકે, માત્ર ગીર અભયારણ્યમાં થતી કેરીને જ "ગીર કેસર કેરી" કહે છે.

આ કેરી સામાન્ય રીતે એપ્રિલ મહિનામાં આવે છે, જ્યારે તે ચોમાસા પછી ઓક્ટોબર મહિનામાં ઉગવાની શરૂ થાય છે. કેસર કેરી એ કેરીઓમાં સૌથી મોંઘી કેરીની જાત ગણાય છે.

## ભૌગોલિક ઓળખ 
ગુજરાત એગ્રો ઇન્ડ્સટ્રિઝ કોર્પોરેશન લિમિટેડ (GAIC) દ્વારા ગીર કેસર કેરીને ભૌગોલિક ઓળખ (GI) આપવા માટે પ્રસ્તાવ મૂકવામાં આવ્યો હતો. કૃષિ યુનિવર્સિટી, જૂનાગઢ દ્વારા ૨૦૧૦માં આ માટેની અરજી મૂકવામાં આવી હતી અને ૨૦૧૧માં ચેન્નાઇ ખાતે આવેલ જીઓગ્રાફિકલ ઇન્ડિકેશન રજીસ્ટ્રી દ્વારા આ અરજી મંજૂર કરવામાં આવી હતી અને તેથી હવે આ વિસ્તારમાં થતી કેરીને જ "ગીર કેસર કેરી" તરીકે ઓળખાશે. ગુજરાતમાંથી આ ઓળખ પામનારું આ પ્રથમ ફળ અને દેશમાંથી બીજી કેરીની જાત હતી (ઉત્તર પ્રદેશની દશેરી કેરીએ પ્રથમ આ ઓળખ મેળવી હતી).

## સંદર્ભ 
શ્રેણી:ફળ
સોમાલાલ શાહ

**સોમાલાલ શાહ** (૧૯૦૫-૧૯૯૪) ભારતના ચિત્રકાર અને કળા શિક્ષક હતા. તેમનો જન્મ કપડવંજમાં થયો હતો અને શિક્ષણ મુંબઈ અને કલકત્તામાં થયુ હતું. તેમણે ત્રણ દાયકા ચિત્ર કલા અને કલા શિક્ષણમાં ભાવનગર, ગુજરાતમાં ગુજાર્યા હતા.

## પ્રારંભિક જીવન 
તેમનો જન્મ ચુનીલાલ અને જેકોરબેનને ત્યાં ૧૪ ફેબ્રુઆરી, ૧૯૦૫ના રોજ કપડવંજમાં થયો હતો. તેમના પિતા દુકાનદાર હતા. તેમણે અમદાવાદની ગુજરાત કોલેજ અને કલાવંત કારખાના, વડોદરા ખાતે શિક્ષણ મેળવ્યું. ૧૯૨૬માં તેમણે મુંબઈની સર જે. જે. સ્કૂલ ઓફ આર્ટ્સમાં પ્રવેશ મેળવ્યો. વધુ અભ્યાસ તેમણે અભાનિન્દ્રનાથ ટાગોર દ્વારા સ્થાપિત ઇન્ડિયન સોસાયટી ઓફ ઓરિએન્ટલ આર્ટ, કલકત્તા ખાતે કર્યો.

## કારકિર્દી 
રવિશંકર રાવળની સલાહ મુજબ તેઓ નાનાભાઈ ભટ્ટ દ્વારા સ્થાપિત શૈક્ષણિક સંસ્થા દક્ષિણામૂર્તિમાં કલા શિક્ષક તરીકે જોડાયા. દક્ષિણામૂર્તિ એ *રંગ રેખા* નામે ૧૫ ચિત્રોનો સંગ્રહ ૧૯૩૪-૩૫માં પ્રકાશિત કર્યો હતો. તેઓ ભાવનગર રજવાડાના કુટુંબમાં જાણીતાં બન્યા. દક્ષિણામૂર્તિ ૧૯૩૯માં ભાવનગરની બહાર ગઇ તેથી સોમાલાલ શાહે કુમારશાળા અને ઘરશાળામાં થોડો સમય શિક્ષણ આપ્યું. ભાવનગરના રાજવી કુટુંબની વિનંતી પર તેઓ ૧૯૪૪માં આલ્ફ્રેડ હાઇ સ્કૂલમાં જોડાયા. તેમણે ત્યાં બે દાયકા સુધી કલાનું શિક્ષણ આપ્યું.

તેઓ ૧૯૯૪માં અવસાન પામ્યા.

## શૈલી 
તેમણે ભારતીય વિષયોમાં યુરોપી તકનિકો ઉપયોગ કરવાનો પ્રયત્ન કર્યો હતો. તેમણે ભારતીય ચિત્રો અને બંગાળી નવજાગૃતિ આંદોલનની શૈલીઓ પણ અજમાવી. તેમણે ભારે તૈલ રંગોની છાંટ ટાળી અને ભૂખરા રંગોનો પ્રયોગ ઓછો કર્યો હતો. તેમણે કલકત્તામાં અભ્યાસ કર્યો હોવાથી તેમના પર નંદલાલ બોઝ અને અભાનિન્દ્રનાથ ટાગોરની અસર હતી. તેમણે *વોશ* શૈલીનો ઉપયોગ કર્યો જે પાછળથી તેમને ઓળખ આપતી જાણીતી થઇ. તેઓ ત્રણ દાયકા સુધી ગુજરાતના સૌરાષ્ટ્ર વિસ્તારમાં રહ્યા તેથી તેમની કળામાં આ વિસ્તારની સંસ્કૃતિ અને લોકોની અસર આવી. તેમણે કચ્છ અને સૌરાષ્ટ્રના પક્ષીઓના પુસ્તકમાં પણ રેખાચિત્રો બનાવ્યા હતા.

## પુરસ્કારો 
૧૯૪૯માં તેમને રણજિતરામ સુવર્ણચંદ્રક પ્રાપ્ત થયો હતો. ૧૯૯૦માં તેમને ગુજરાત સરકાર તરફથી રવિશંકર રાવળ રાજ્ય પુરસ્કાર પ્રાપ્ત થયો હતો. ૧૯૮૮માં અમદાવાદ મ્યુનિસિપલ કોર્પોરેશન તરફથી તેમનું સન્માન કરવામાં આવ્યું હતું. તેમને ગુજરાત લલિત કલા અકાદમીનો પુરસ્કાર પણ મળ્યો હતો.

## સંદર્ભ 
## બાહ્ય કડીઓ
* 

શ્રેણી:વ્યક્તિત્વ
શ્રેણી:રણજિતરામ સુવર્ણચંદ્રક વિજેતા
શ્રેણી:૧૯૦૫માં જન્મ
શ્રેણી:૧૯૯૪માં મૃત્યુ
શ્રેણી:ગુજરાતી ચિત્રકાર
મુલુંડ

**મુલુંડ** મહારાષ્ટ્ર, ભારત માં આવેલા મુંબઈનું એક પરું છે, જે મુંબઈથી ૩૨ કિમી ઉત્તર-પૂર્વે આવેલું છે. મુલુંડ મધ્ય રેલ્વે લાઇન પર આવેલું ઉપનગરીય રેલ્વે સ્ટેશન પણ છે. મુલુંડ સંજય ગાંધી રાષ્ટ્રીય ઉદ્યાનને સમાંતર આવેલું છે, તેમજ ઇસ્ટર્ન એક્સપ્રેસ હાઇવે અને ઐરોલી પુલ વડે ત્યાંથી નવી મુંબઈ સરળતાથી જઇ શકાય છે.

## સંદર્ભ 
શ્રેણી:મુંબઈનાં પરાં
વોટર પાઇપ રેલ્વે સ્ટેશન

|}
thumb|વોટર પાઇપ રેલ્વે સ્ટેશન
**વોટર પાઇપ રેલ્વે સ્ટેશન** નેરલ-માથેરાન રેલ્વે માર્ગ પર આવેલું માથેરાન પર્વતીય રેલ્વેનું સ્ટેશન છે. તે પાણીની પાઇપની નજીક હોવાથી તેના પરથી નામ રખાયું છે.

## સંદર્ભ 
શ્રેણી:મહારાષ્ટ્ર રાજ્યમાંના રેલ્વે સ્ટેશનો
ધરો

**ધરો**, **ધ્રો**, **ધ્રોખડ** અથવા **દૂર્વા** એક પ્રકારની વનસ્પતિ અને ઘાસનો પ્રકાર છે. તેનું વૈજ્ઞાનિક નામ Cynodon dactylon છે. વનસ્પતિશાસ્ત્રના વર્ગીકરણ પ્રમાણે તે પોએસી કુળનું સભ્ય છે.

ભારતીય સંસ્કૃતિમાં ગણપતિ પૂજન અને અન્ય પૂજનોમાં ધરો વપરાય છે. આને પવિત્ર અને માંગલિક માનવામાં આવે છે. ઘાસના રૂપમાં તેની અનેક વિશેષતાઓ છે. જેમકે- પાણીના અભાવે એક વાર સુકાઈ જવાનો વારો આવે, તો પણ પાણીની પ્રાપ્તિ થતાં તે ફરી લીલીછમ થઈ જાય છે. મૂળમાંથી ખેંચી કાઢવામાં આવે, અને બીજે રોપવામાં આવે, તો બીજા સ્થળમાં પણ તે જામી જાય છે. પોતે ટૂકડાઓમાં વહેંચાઈને પોતાના પરિવારની વૃદ્ધિ કરતી રહે છે. ધરોના આ પ્રકારના જીવન ઉપરથી પ્રેરણા મેળવવા માટે તેનો પૂજાના કાર્યમાં પ્રયોગ કરાયો છે. વ્યાપારીઓ ચોપડા પૂજન વખતે ચોપડામાં નાગરવેલના પાનની સાથે ફૂલ અને ધરોને પણ ચોપડામાં પધરાવે છે. એની પાછળની ભાવના એવી હોય છે કે અમારું વ્યાપારનું કાર્ય પણ ક્યારેક ધનના અભાવે કે મંદીના કારણે ઓછું થઈને સુકાવા લાગે, તો પણ ફરી પાછું ધનની સગવડ થતાં કે તેજીની સ્થિતિ આવતાં વ્યાપાર પાછો, લીલોછમ થઈ જાય. 

## ચિત્ર ઝલક

File:Grass-karuka.jpg | જમીન પર પથરાયેલું ધરો કે દૂર્વાનું ઘાસ
File:Cynodon dactylon at Peradeniya Royal Botanical Garden.jpg | શ્રીલંકાના પેરાડેનિયા ખાતે આવેલા રોયલ બોટનિકલ ગાર્ડન્સમાં ઉગાડેલું ધરો/દૂર્વા ઘાસ
File:Cynodon dactylon.jpg|અમેરિકાના હવાઇ ટાપુઓ પર ઉગેલો ધરો

## આ પણ જુઓ 
* ધરો આઠમ

## સંદર્ભ 
શ્રેણી:હિંદુ ધર્મ
શ્રેણી:વનસ્પતિ
દ્વારકા તાલુકો

**દ્વારકા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના દેવભૂમિ દ્વારકા જિલ્લામાં આવેલો તાલુકો છે. દ્વારકા આ તાલુકાનું મુખ્ય મથક છે.

## ઇતિહાસ 
જ્યારે દેવભૂમિ દ્વારકા જિલ્લાની જાહેરાત થઈ ત્યારે આ તાલુકાની ઓખામંડળ તાલુકા તરીકે જાહેરાત કરવામાં આવી હતી, પરંતુ જ્યારે તાલુકો અસ્તિત્વમાં આવ્યો ત્યારે તેનું નામ દ્વારકા તાલુકો આપવામાં આવ્યું, પરંતુ હજુ ક્યાંક-ક્યાંક તેને ઓખામંડળ તાલુકા તરીકે ઓળખાવવામાં આવે છે.

## દ્વારકા તાલુકાના ગામો 
દ્વારકા તાલુકામાં ૪૫ ગામ આવેલા છે.

## સંદર્ભ 
## બાહ્ય કડીઓ 
* તાલુકા પંચાયત
* વસતિ વિષયક માહિતી

શ્રેણી:ગુજરાતનાં તાલુકાઓ
ધ્રાંગધ્રા તાલુકો

**ધ્રાંગધ્રા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના સુરેન્દ્રનગર જિલ્લામાં આવેલો તાલુકો છે. ધ્રાંગધ્રા આ તાલુકાનું મુખ્ય મથક છે.

## ધ્રાંગધ્રા તાલુકામાં આવેલાં ગામો 
## સંદર્ભ 
## બાહ્ય કડીઓ 
* ધ્રાંગધ્રા તાલુકા પંચાયતની વેબસાઇટ 

શ્રેણી:સુરેન્દ્રનગર જિલ્લો
શ્રેણી:ગુજરાતનાં તાલુકાઓ
સોસ્યો

thumb|સોસ્યો
**સોસ્યો** એ ભારતીય સોડા પીણું છે, જે મુખ્યત્વે ગુજરાત, મહારાષ્ટ્ર અને રાજસ્થાનમાં વેચાણમાં છે. તેનું મુખ્ય મથક સુરતમાં છે.

ભારતના સ્વતંત્રતા સંગ્રામ દરમિયાન શરૂ થયેલા સ્વદેશી ચળવળની નીપજ છે. મોહસીન હજૂરીએ ૧૯૨૭માં સુરતમાં સોસ્યોને બ્રિટનના *વિમટો*ની સામે ભારતીય પીણાં તરીકે રજૂ કર્યું હતું. વિમટોનું વિતરણ ભારતમાં ૧૯૨૩થી મોહસીન હજૂરી કરતા હતા.

સોસ્યોને શરૂઆતમાં ગુજરાતમાં લોકોને આકર્ષવા માટે **વ્હિસ્કી નૉ** તરીકે ઓળખાતું હતું. તે કારખાનામાં લખોટીવાળા સોડાની બાટલીમાં સલાબતપુરામાં હજુરી એન્ડ સન્સ દ્વારા બનાવવામાં આવતું હતું. હાલનું નામ લેટિન શબ્દ 'સોસિયસ' માંથી લેવામાં આવ્યો કારણ કે તે પછી સામાજીક પીણું બન્યું હતું. 'વ્હિસ્કી નૉ' નામ સોસ્યો આલ્કોહોલ જેવો સ્વાદ ધરાવતો હોવાથી આપવામાં આવ્યું હતું.

સોસ્યો દ્રાક્ષ અને સફરજનના રસનું મિશ્રણ છે અને કેટલીક સામ્રગી જર્મની અને ઈટલીમાંથી મંગાવીને ઉમેરવામાં આવે છે.

મુખ્યત્વે સુરત અને ગુજરાત અને મહારાષ્ટ્રના પ્રાંતોમાં દર વર્ષે ૫ કરોડ જેટલી સોસ્યોનું વેચાણ થાય છે. તે યુએઇ, દક્ષિણ આફ્રિકા, ન્યૂ ઝિલેન્ડ, યુકે અને અમેરિકામાં નિકાસ કરવામાં આવે છે. નિકાસ કરાતા સોસ્યો પર 'ભારતીય પીણું' એવાં શબ્દો અંકિત કરાય છે અને બાટલીઓ પર ત્રિરંગી દેખાવ હોય છે.

જાન્યુઆરી ૨૦૨૩માં રિલાયન્સ રિટેલે સોસ્યો હજૂરી બેવરેજીસમાં ૫૦% હિસ્સો ખરીદ્યો હતો.

## સંદર્ભ 
## બાહ્ય કડીઓ 
* અધિકૃત વેબસાઇટ
* *બિઝનેસ ટુડે*માં લેખ: Sosyo wants to be a national brand when it grows up

શ્રેણી:ગુજરાતી ભોજન
શ્રેણી:પીણું
કુમાર

**કુમાર** ગુજરાતના કલાગુરુ રવિશંકર રાવળ દ્વારા ૧૯૨૪માં સ્થાપિત ગુજરાતી સાહિત્યનું માસિક છે. કુમારનું મુખ્ય મથક અમદાવાદમાં આવેલું છે.

## ઇતિહાસ 
કુમાર માસિકની સ્થાપના રવિશંકર રાવળ દ્વારા ૧૯૨૪માં કરવામાં આવી હતી. બચુભાઇ રાવત સહસંપાદક તરીકે જોડાયા અને ૧૯૨૪થી ૧૯૪૨ સુધી રવિશંકર રાવળ સાથે કુમારના સહતંત્રી તરીકે રહ્યા. રવિશંકર રાવળના અવસાન પછી ૧૯૮૦ સુધી તેમણે સંપાદક પદ સંભાળ્યું. ૧૯૮૦માં બચુભાઈ રાવતનું અવસાન થતાં બિહારીભાઈ ટાંક તંત્રી બન્યા. જુલાઈ ૧૯૮૭માં કુમાર માસિક બંધ કરવામાં આવ્યું. ઓગસ્ટ ૧૯૯૦માં ત્રણ વર્ષ પછી ધીરુ પરીખના તંત્રી પદ હેઠળ કુમારનું પ્રકાશન ફરી શરૂ કરવામાં આવ્યું હતું.

એપ્રિલ ૨૦૧૧માં કુમારનો ૧૦૦૦મો અંક પ્રકાશિત થયો હતો.

## આ પણ જુઓ 
* કુમાર સુવર્ણ ચંદ્રક

## સંદર્ભ 
## બાહ્ય કડીઓ
* 

શ્રેણી:સાહિત્ય
શ્રેણી:ગુજરાતી સામયિકો
કુમાર સુવર્ણ ચંદ્રક

**કુમાર સુવર્ણ ચંદ્રક** અથવા **કુમાર ચંદ્રક** કુમાર ટ્રસ્ટ, અમદાવાદ દ્વારા ૧૯૪૪થી આપવામાં આવતો સાહિત્યનો પુરસ્કાર છે. દર વર્ષે કુમાર ટ્રસ્ટ દ્વારા કુમાર માસિકમાં યોગદાન માટે ગુજરાતી સાહિત્યકારને આ પુરસ્કાર આપવામાં આવે છે. ૧૯૫૦ના વર્ષમાં ચંદ્રવદન મહેતાએ કુમાર ચંદ્રકનો અસ્વીકાર કર્યો હતો.

## ઇતિહાસ 
પુરસ્કારની સ્થાપના કુમારના લેખક યશવંત પંડ્યા દ્વારા ૧૯૪૪માં કરવામાં આવી હતી. શરૂઆતમાં ગુજરાતી લેખકો બળવંતરાય ઠાકોર, વિષ્ણુપ્રસાદ આર. ત્રિવેદી અને સુંદરમ્ પુરસ્કાર પસંદગીની સમિતિમાં હતા. પછીથી રામનારાયણ પાઠક અને અનંતરાય રાવળ તેમાં જોડાયા. ૧૯૮૩થી ૨૦૦૨ સુધી આ પુરસ્કાર કોઈને આપવામાં આવ્યો નહોતો, પરંતુ ૨૦૦૩થી ફરી શરૂ કરવામાં આવ્યો હતો. ૨૦૦૩ પહેલાં તે *કુમાર ચંદ્રક* તરીકે ઓળખાતો હતો, પરંતુ ૨૦૦૩થી તેને *કુમાર સુવર્ણ ચંદ્રક* નામ આપવામાં આવ્યું.

## વિજેતાઓ 
## સંદર્ભ 
શ્રેણી:ગુજરાતી સાહિત્ય
શ્રેણી:ગુજરાતના પુરસ્કારો
અશોક ભટ્ટ

**અશોક ચંદુલાલ ભટ્ટ** ગુજરાત વિધાનસભાના સ્પિકર હતા. એ પહેલાં તેઓ ગુજરાત સરકારમાં સ્વાસ્થય, કાયદા અને ન્યાયમંત્રી રહી ચૂક્યા હતા.

તેઓ ૧૯૫૬માં મહાગુજરાત આંદોલન વડે જાહેર જીવનમાં પ્રવેશ્યા અને ૧૯૬૦માં જનસંઘમાં જોડાયા. તેઓ ગુટકા અને અન્ય તમાકુ ઉત્પાદનો પર પ્રતિબંધ મૂકવા માટેની માંગણી કરવામાં અગ્રેસર હતા. તેમણે નવનિર્માણ આંદોલનમાં પણ ભાગ લીધેલો.

અશોક ભટ્ટનું અવસાન સાલ હોસ્પિટલમાં વિવિધ અંગોની નિષ્ફળતાથી સપ્ટેમ્બર ૨૯, ૨૦૧૦ના રોજ થયું હતું, જ્યાં તેઓ ૩ અઠવાડિયાંથી હ્દય રોગની સારવાર લેતા હતા.

## સંદર્ભ 
શ્રેણી:૧૯૩૯માં જન્મ
શ્રેણી:વ્યક્તિત્વ
શ્રેણી:રાજકારણી
શ્રેણી:૨૦૧૦માં મૃત્યુ
ઘેલુભાઈ નાયક

**ઘેલુભાઇ નાયક** (૧૯૨૪ – ૧૬ જાન્યુઆરી ૨૦૧૫) જેઓ **ઘેલુકાકા** તરીકે જાણીતા હતા, ગુજરાત, ભારતના ચળવળકાર અને ગાંધીવાદી હતા.

## જીવન 
ઘેલુભાઇ નાયકનો જન્મ ૧૯૨૪માં લક્ષ્મીબેનને ત્યાં વલસાડ જિલ્લાના ગણદેવી નજીકના કોલવા ગામમાં થયો હતો. તેઓ અગિયાર વર્ષના હતા ત્યારે પ્રથમ વખત મહાત્મા ગાંધીને અમલસાડની *રેંટિયાશાળા*માં મળ્યા હતા. તેમણે મુંબઈમાં ટાટા ઇન્સ્ટિટ્યુટ ઓફ સોશિયલ સાયન્સ ખાતે સમાજસેવામાં અનુસ્નાતકની પદવી મેળવી હતી. તેમને અને તેમના ભાઇ છોટુભાઇ નાયકને જુગતરામ દવેએ માર્ગદર્શન આપ્યું હતું. ઈ.સ. ૧૯૪૮માં બંને ભાઇઓ સરદાર વલ્લભભાઈ પટેલના કહ્યા પ્રમાણે ડાંગ જિલ્લામાં ગયા હતા. સર્વોદય કાર્યકર્તા તરીકે તેમણે તેમના ભાઇ અને ચુનીલાલ વૈદ્યની સાથે આદિવાસીઓમાં શિક્ષણ અને સામાજીક પરિવર્તન માટે *ડાંગ સ્વરાજ આશ્રમ*ની સ્થાપના કરી. ૧૯૪૯માં તેમણે કાલિબેલ ખાતે પ્રથમ આશ્રમશાળાની સ્થાપના કરવામાં મદદ કરી હતી. પછીથી આદિવાસી વિસ્તારમાં સો કરતાં વધુ આશ્રમશાળાઓ સ્થપાઇ હતી. તેમણે *ગામ ચાલ્યુ ન્હાવા* નામનો આરોગ્ય અને સ્વચ્છતા કાર્યક્રમ પણ શરૂ કર્યો હતો.

મહાગુજરાત આંદોલન વખતે તેમણે ડાંગ જિલ્લાને મહારાષ્ટ્રમાં ભળી જતા બચાવવામાં મદદ કરી હતી. તેમણે આદિવાસીઓને ખ્રિસ્તી ધર્મમાં વટલાવતી મિશનરીઓનો પણ વિરોધ કર્યો હતો.

તેઓ ૧૬ જાન્યુઆરી ૨૦૧૫ના રોજ આહવા, ડાંગ ખાતે અવસાન પામ્યા.

## પુરસ્કાર 
તેમને ૧૯૯૯માં ગુજરાત વિદ્યાપીઠ તરફથી *ગ્રામસેવા પુરસ્કાર* મળ્યો હતો.

## સંદર્ભ 
શ્રેણી:વ્યક્તિત્વ
શ્રેણી:સમાજ સેવક
શ્રેણી:૧૯૨૪માં જન્મ
શ્રેણી:ડાંગ જિલ્લો
શ્રેણી:૨૦૧૫માં મૃત્યુ
થરાદ તાલુકો

**થરાદ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના વાવ-થરાદ જિલ્લામાં આવેલો તાલુકો છે. થરાદ આ તાલુકાનું મુખ્ય મથક છે. 

## ભૂગોળ 
થરાદ તાલુકાની સરહદથી રણ નજીક છે. તાલુકાની ઉત્તરે રાજસ્થાનના બારમેર અને સાંચોર તાલુકાઓ, દક્ષિણે દિયોદર તાલુકો, પૂર્વ તરફ ડીસા અને ધાનેરા તાલુકાઓ અને પશ્ચિમ તરફ વાવ તાલુકો આવેલા છે. વાવ તાલુકાની પશ્ચિમે કચ્છનું નાનું રણ અને પાકિસ્તાન દેશ આવેલાં છે. તાલુકામાં થરાદ એક નગર અને બીજાં ૧૩૪ ગામો આવેલાં છે. તાલુકાનું ક્ષેત્રફળ ૧૩૫૭.૯ ચો.કિમી. છે. 

### આબોહવા 
થરાદ તાલુકાની આબોહવા ગરમ છે. ઊનાળામાં થરાદ સહિત તાલુકામાં ભારે ગરમી પડે છે. ઊનાળામાં ૪૬ અંશ સેન્ટિગ્રેડથી પણ વધુ ગરમી પડે છે. થરાદ તાલુકો કચ્છના રણની કાંધીએ આવેલો હોઇને ઊનાળામાં ગરમ લૂ વાય છે. શિયાળામાં અહીં સખ્ત ઠંડી પડે છે. 

## જોવાલાયક સ્થળો 
* માંગરોળ ગામે શેણલ માતાજીનુ મંદીર આવેલું છે. અહીં દર મહીનાની ચૌદશ અને પુનમના દિવસે મેળો ભરાય છે.
* લુણાલ, ડોડગામ, ઝેંટા, મોટી પાવડ, જાંણદી ગામે નકળંગ ભગવાનનાં મંદિર આવેલાં છે. અહીં દિવાળીના તહેવાર બાદ કારતક મહીનાના શુક્લ પક્ષમાં બીજના દિવસે લોકો દર્શનાર્થે આવે છે. મોટા મેસરામાં રાજેશ્વર ભગવાનનું મંદિર આવેલું છે જ્યાં દર પૂનમના દિવસે લોકમેળો ભરાય છે.

## થરાદ તાલુકામાં આવેલાં ગામો 
## સંદર્ભ 
## બાહ્ય કડીઓ 
* થરાદ તાલુકા પંચાયતની વેબસાઇટ

શ્રેણી:વાવ-થરાદ જિલ્લો
શ્રેણી:ગુજરાતનાં તાલુકાઓ
દરિયાપુર (અમદાવાદ)

thumb|દરિયાપુર દરવાજો
**દરિયાપુર** અમદાવાદમાં આવેલો એક વિસ્તાર છે. આ વિસ્તાર અમદાવાદ શહેરની મધ્યમાં આવેલો છે અને અમદાવાદના કેટલાંક લોકપ્રિય પ્રવાસી સ્થળોનો સમાવેશ કરે છે. કુતુબ શાહ મસ્જિદ અને રાણી સિપ્રીની મસ્જિદ, મુહાફીઝખાનની મસ્જિદ વગેરે આ વિસ્તારની જાણીતી મસ્જિદો છે.

## સંદર્ભ 
શ્રેણી:અમદાવાદ શહેરના વિસ્તારો
દાંતા તાલુકો

**દાંતા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના બનાસકાંઠા જિલ્લામાં આવેલો મહત્વનો તાલુકો છે. દાંતા તાલુકાનું મુખ્ય મથક છે.

## જોવાલાયક સ્થળો 
* અંબાજી - પ્રસિદ્ધ મંદિર અને યાત્રાધામ.
* કુંભારીયા - નેમિનાથ ભગવાનનું ઐતહાસિક જૈન મંદિર.
* કાંટીવાસ - પ્રાચીન મંદિરો અને રાજ્ય સંરક્ષિત સ્મારકો.
* કોટેશ્વર - કોટેશ્વર મહાદેવનું મંદિર.

## દાંતા તાલુકામાં આવેલાં ગામો 
## સંદર્ભ 
## બાહ્ય કડીઓ 
* દાંતા તાલુકા પંચાયતની વેબસાઇટ 

શ્રેણી:બનાસકાંઠા જિલ્લો
શ્રેણી:ગુજરાતનાં તાલુકાઓ
માવઠું

ચોમાસા સિવાયના વરસાદને **માવઠું** કહે છે.

મોટાભાગે માવઠું શિયાળા દરમિયાન થતું હોય છે. પરંતુ, ઉનાળામાં પણ માવઠું થઇ શકે છે. આવો વરસાદ મોટાભાગે પાકને ભારે નુકસાન પહોંચાડે છે. શિયાળા પછી થતો વરસાદ કેરી તેમજ ઘઉંના પાકને બગાડી શકે છે.

## સંદર્ભ 
શ્રેણી:પર્યાવરણ
હિંમતનગર તાલુકો

**હિંમતનગર તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના સાબરકાંઠા જિલ્લાનો મહત્વનો તાલુકો છે. હિંમતનગર આ તાલુકાનું તેમ જ સાબરકાંઠા જિલ્લાનું મુખ્ય મથક છે.

## હિંમતનગર તાલુકામાં આવેલાં ગામો 
## બાહ્ય કડીઓ 
* હિંમતનગર તાલુકા પંચાયત 

શ્રેણી:સાબરકાંઠા જિલ્લો
શ્રેણી:ગુજરાતનાં તાલુકાઓ
નંદશંકર મહેતા

**નંદશંકર મહેતા** (૨૧ એપ્રિલ ૧૮૩૫ – ૧૭ જુલાઇ ૧૯૦૫) ગુજરાતી ભાષાના લેખક હતા. તેઓ તેમની નવલકથા *કરણ ઘેલો* માટે પ્રખ્યાત છે, જે ગુજરાતી ભાષાની પ્રથમ નવલકથા કહેવાય છે.

## જીવન 
નંદશંકર મહેતાનો જન્મ ૨૧ એપ્રિલ ૧૮૩૫ના રોજ ગંગાલક્ષ્મી અને તુળજાશંકરને ત્યાં નાગર બ્રાહ્મણ કુટુંબમાં સુરત ખાતે થયો હતો. ૧૦ વર્ષની વયે તેમણે અંગ્રેજી માધ્યમમાં અભ્યાસની શરુઆત કરી હતી. ૧૮૫૫માં નંદગૌરી સાથે લગ્ન બાદ તેઓ એ જ શાળામાં સહાયક શિક્ષક તરીકે જોડાયા.

૧૮૫૮માં શાળામાં મુખ્યશિક્ષક તરીકે નિમાયા અને પછીથી સુરતમાં ટીચર્સ ટ્રેઇનિંગ કોલેજમાં પ્રિન્સીપાલ પદે નિમાયા, જે પદ તેમણે ૧૮૬૭ સુધી સંભાળ્યું. તેમની કુશળતા જોઇને સરકારના પાઠ્યપુસ્તક મંડળના સભ્ય સર થિયોડોર હોપ નામના અંગ્રેજે તેમને સનદી સેવામાં જોડાવા સમજાવ્યા અને તેઓ અંકલેશ્વર ખાતે મામલતદાર તરીકે જોડાયા. ૧૮૮૦માં તેઓ કચ્છના દિવાનપદે રહ્યા અને ૧૮૮૩માં ગોધરામાં સહાયક પોલિટિકલ એજન્ટ તરીકે તેમની નિમણૂક થઇ.

૧૮૯૦માં નિવૃત્તિ પછી તેમણે ઘણી સંસ્થાઓ સાથે કામ કર્યું. ૧૭ જુલાઇ ૧૯૦૫ના રોજ સુરતમાં તેમનું અવસાન થયું.

તેમણે આર.જી. ભંડારકરની સંસ્કૃત માર્ગોપદેશિકા અને અંગ્રેજી ત્રિકોણમિતિ પાઠ્યપુસ્તકનું ગુજરાતીમાં ભાષાંતર કર્યું હતું. તેમણે અનેક સમાચારપત્રોમાં લેખો લખ્યા હતા. તેમનાં પુત્ર વિનાયક મહેતાએ તેમનું જીવનચરિત્ર લખ્યું છે.

૨૦૧૫માં *કરણ ઘેલો*નું અંગ્રેજીમાં ભાષાંતર થયું છે.

## સંદર્ભ 
## બાહ્ય કડીઓ 
* નંદશંકર મહેતા - ગુજરાતી પ્રતિભા પરિચય
* કરણ ઘેલો (ઐતિહાસિક નવલકથા) સંપૂર્ણ - ગુજલિટ.કોમ પર 
* 
શ્રેણી:ગુજરાતી સાહિત્યકાર
શ્રેણી:૧૯૦૫માં મૃત્યુ
માર્કંડ ભટ્ટ

**માર્કંડ જશભાઇ ભટ્ટ** (૨ ઑક્ટોબર ૧૯૨૯ – ૫ ફેબ્રુઆરી ૨૦૧૬) ગુજરાતી રંગભૂમિના કલાકાર અને દિગ્દર્શક હતા. તેમણે વડોદરાના મહારાજા સયાજીરાવ વિશ્વવિદ્યાલયમાં ૩૦ વર્ષો સુધી નાટ્ય શિક્ષણ આપ્યું હતું. તેમણે અનેક ગુજરાતી નાટકોનું દિગ્દર્શન કર્યું હતું અને ભાગ ભજવ્યો હતો.

## જીવન 
માર્કંડ ભટ્ટનો જન્મ ૨ ઑક્ટોબર ૧૯૨૯ના રોજ વડોદરામાં થયો હતો. દસ વર્ષની વયે તેમણે સ્થાનિક નાટ્ય મંડળીમાં અભિનય કરવાની શરૂઆત કરી હતી.૧૯૫૮માં તેમણે વડોદરાના જ મહારાજા સયાજીરાવ વિશ્વવિદ્યાલયમાંથી નાટ્ય વિદ્યામાં અનુસ્નાતકની પદવી મેળવી.

બે વર્ષ સુધી તેમણે સૌરાષ્ટ્ર સંગીત નાટક અકાદમી, રાજકોટના નાટ્ય વિભાગના અધ્યક્ષ સુધી કાર્ય કર્યું. તેમણે ૧૯૬૯ થી ૧૯૮૯ સુધી નાટ્ય કળા વિભાગના અધ્યક્ષ અને ૧૯૮૪ થી ૧૯૮૯ સુધી ફેકલ્ટી ઓફ પર્ફોર્મિંગ આર્ટ્સ, મહારાજા સયાજીરાવ વિશ્વવિદ્યાલયના વડા તરીકે કાર્યભાર સંભાળ્યો હતો. તેઓ ૧૯૯૨ થી ૧૯૯૫ દરમિયાન ગુજરાત સંગીત નાટક અકાદમીના ચેરમેન રહ્યા હતા.

તેમણે ૧૫૦૦થી વધુ ગુજરાતી નાટકોમાં અભિનય કર્યો હતો. તેમને ૧૯૬૦ના દાયકામાં આધુનિક ગુજરાતી નાટ્યમંચને બેઠું કરવાના પ્રણેતા તરીકે જોવામાં આવે છે. તેમણે અભિનય કરેલા નાટકોમાં ચંદ્રવદન મહેતાના *અતૃપ્ત સરસ્વતી* અને *પરમ મહેશ્વર*; રવિન્દ્રનાથ ટાગોરના *નંદિની*, *મુકટધારા* અને *અરુપ રતન*; ભાસના *કર્ણભાર*, શંકર શેશના *રક્તબીજ*, રઘુવીર ચૌધરીના *સિકંદર સાની* અને ગિરિશ કર્નાડના *અગ્નિ અને વરસાદ*નો સમાવેશ થાય છે. બીજા કેટલાક નાટકોમાં *વસુંધરાના વ્હાલાં દવલા*, *ગગને મેઘ છવાયો*, *વેનિસનો વેપારી*, *જનની જન્મભૂમિ*, *નવા ક્લેવર ધરો હંસલા*, *સુમનલાલ ટી દવે* વગેરે હતા. તેમણે *રેતીના રતન* સહિત બે ગુજરાતી ચલચિત્રોમાં પણ અભિનય કરેલો.

તેમણે અનેક નાટકોનું દિગ્દર્શન કર્યું હતું જેમાં *ધરા ગુર્જરી*, *પરિત્રાણ*, *શેતલને કાંઠે*, *ફિંગર પ્રિન્ટ* અને *હોહોલિકા*નો સમાવેશ થાય છે. તેમણે ઇ.સ. ૨૦૦૦ સુધી નાટકોમાં અભિનેતા અને દિગ્દર્શક તરીકે કાર્ય ચાલુ રાખ્યુ હતું. તેઓ નાટકોના ક્ષેત્રમાં કાર્ય કરતી સંસ્થા *ત્રિવેણી * સાથે સંકળાયેલા હતા.

તેમનું અવસાન ૮૭ વર્ષની વયે ૫ ફેબ્રુઆરી ૨૦૧૬ના રોજ વડોદરા ખાતે થયું હતું.

## સન્માન 
૧૯૭૩માં તેમણે ગુજરાતી સંગીત નાટક અકાદમી પુરસ્કાર મેળવ્યો. તેમણે સંગીત નાટક અકાદમી પુરસ્કાર પણ ૨૦૦૮માં મેળવ્યો. ૧૯૮૪માં લંડન સ્થિત ભારતીય વિદ્યા ભવન દ્વારા તેમનું સન્માન કરવામાં આવ્યું હતું.

## અંગત જીવન 
તેમણે ઊર્મિલા ભટ્ટ સાથે લગ્ન કર્યા હતા જેઓ હિંદી ચલચિત્ર અને ગુજરાતી નાટ્ય અભિનેત્રી હતા. તેઓ તેમના વિદ્યાર્થી કાળ દરમિયાન એકબીજાને મળ્યા હતા. તેણીનું ૨૨ ડિસેમ્બર ૧૯૯૭ના રોજ અવસાન થયું હતું. તેમને બે પુત્રો અને એક પુત્રી હતા.

## સંદર્ભ 
શ્રેણી:૧૯૨૯માં જન્મ
શ્રેણી:ગુજરાતી ચલચિત્ર અભિનેતા
શ્રેણી:૨૦૧૬માં મૃત્યુ
શ્રેણી:ગુજરાતી રંગભૂમિ
માવજીભાઇ દેસાઈ

**માવજીભાઇ દેસાઈ** (જન્મ ૧૫ ફેબ્રુઆરી ૧૯૭૨) ભારતીય રાજકારણી અને ભારતીય જનતા પાર્ટીના સભ્ય છે.

તેઓ બનાસ ડેરીના વાઇસ ચેરમેન તરીકે ચૂંટાયા છે અને તેઓ ડીસા માર્કેટ યાર્ડ (APMC)ના ચેરમેન છે.

## સંદર્ભ 
શ્રેણી:જીવિત લોકો
શ્રેણી:રાજકારણી
શ્રેણી:૧૯૭૨માં જન્મ
શબરી ધામ

280px|thumb|શબરીધામ મંદિર
280px|thumb|શબરીધામ મંદિર પરિસર
**શબરી ધામ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લામાં આવેલા સુબિર ગામથી પૂર્વ દિશામાં આશરે ત્રણ કિલોમીટરના અંતરે આવેલ એક ધાર્મિક યાત્રાધામ છે. આ સ્થળ જિલ્લાના મુખ્ય મથક આહવાથી આશરે ૩૩ કિલોમીટરના અંતરે આવેલ છે. સ્થાનિક માન્યતા મુજબ આ સ્થળે શબરી સાથે ભગવાન રામની મુલાકાત થઈ હતી, જેનો ઉલ્લેખ રામાયણમાં કરવામાં આવેલ છે. અહીંના આદિવાસીઓની સંસ્કૃતિમાં ભગવાન રામ, સીતા, લક્ષ્મણને લગતી લોકવાર્તાઓ પણ સાંભળવા મળે છે. અહીં ચારે તરફ વનરાજીની વચ્ચે નાના ટેકરા પર આવેલા ભવ્ય મંદિર ખાતે રામાયણ સાથે સંકળાયેલી શબરી-પ્રસંગની તસવીરો તેમ જ મૂર્તિઓ જોવા મળે છે.

આ સ્થળથી દક્ષિણ દિશા તરફ નજીકમાં પંપા સરોવર પણ આવેલ છે.

શબરી ધામ ખાતે હાલના મંદિરનું બાંધકામ પૂર્ણ થયું તે વેળા શબરીકુંભનું આયોજન કરવામાં આવ્યું હતું. 

## સંદર્ભ 
શ્રેણી:યાત્રાધામ
શ્રેણી:ડાંગ જિલ્લો
ગોરઠીયા મહાદેવ મંદિર

**ગોરઠીયા મહાદેવ મંદિર** સાબરકાંઠા જિલ્લાના તલોદ નજીક આવેલું શિવ મંદિર છે.

## કેવી રીતે પહોંચવું 
આ મંદિર તલોદથી વરવાડા જતા રપ કિમીના અંતરે મોહનપુર ગામની સીમમાં આવેલું છે.

## અગત્યનો દિવસ 
* શિવરાત્રીનો મેળો

## સંદર્ભ 
શ્રેણી:ગુજરાતનાં શિવાલયો‎
શ્રેણી:સાબરકાંઠા જિલ્લો
નેરલ

**નેરલ** ભારતના મહારાષ્ટ્ર રાજ્યના રાયગડ જિલ્લામાં આવેલું શહેર છે. તે મુંબઈથી ૮૩ કિમીના અંતરે કર્જત તાલુકામાં આવેલું છે. નેરલ મુંબઈ અને પુણેની મધ્યમાં આવેલું છે. નેરલથી કર્જતને રાષ્ટ્રીય ધોરીમાર્ગ ૪ પનવેલ અને બદલાપુર જોડે છે. આ માર્ગ મુંબઈથી અહીં પહોંચવા માટે વધુ ઝડપી અને સરળ છે.

નેરલ મુખ્યત્વે મુંબઈ અને પુણે વચ્ચેના રેલ્વે જંકશન માટે અને અહીંથી ઉપડતી માથેરાન પર્વત રેલ્વે માટે જાણીતું છે. આ નેરોગેજ ટ્રેનનો ૨૧ કિમી લાંબો માર્ગ નેરલ થી શરૂ થઇને માથેરાનમાં પૂર્ણ થાય છે. નજીકના મુખ્ય શહેરોમાં બદલાપુર અને કર્જત છે.

૨૬ જુલાઇ ૨૦૦૫ના ભારે વરસાદ પછી માથેરાનની ટ્રેન સેવાઓ રદ કરવામાં આવી હતી પરંતુ ૫ માર્ચ ૨૦૦૭ પછી ફરી શરૂ કરવામાં આવી છે. માથેરાન જવા માટે અહીંથી ટેક્સી સેવાઓ મળી રહે છે, જે માથેરાનની હદ (દસ્તુરી નાકા) સુધી જાય છે.

## ભૂગોળ 
નેરલ  પર વસેલું છે. તેની સરેરાશ ઉંચાઇ ૪૦ મીટર (૧૩૧ ફીટ) છે.

## માથેરાન ટ્રેન 
વિશ્વભરમાં ખ્યાતિ પામેલી માથેરાન પર્વત રેલ્વે અહીંના નેરલ સ્ટેશન પરથી ઉપડે છે.

## છબીઓ 

File:NDM1 501 with rakes attached.JPG|નેરલ માથેરાન ટ્રેન
File:Neral.jpg|નેરલ ગણેશ ઘાટ અને માથેરાનની ટેકરીઓ
File:Neral1.JPG|નેરલ મોટોર ટેકરી
File:Neral2.jpg|નેરલ તપલવાડી ધોધ
File:TrainArrivesAtNeral.JPG|નેરલ સ્ટેશન પર ટ્રેન

## સંદર્ભ 
શ્રેણી:મહારાષ્ટ્ર
બનાસકાંઠા લોક સભા મતવિસ્તાર

**બનાસકાંઠા લોકસભા મતવિસ્તાર** ગુજરાત રાજ્યના ૨૬ લોક સભા મતવિસ્તારોમાંનો એક છે, જે બનાસકાંઠા જિલ્લાનો સમાવેશ કરે છે.

## વિધાનસભા વિસ્તારો 
હાલમાં, બનાસકાંઠા લોક સભા મતવિસ્તારમાં ૭ વિધાન સભા મતવિસ્તારોનો સમાવેશ થાય છે:

## લોકસભાના સભ્યો 
* ૧૯૫૧: અકબરભાઇ ચાવડા, ભારતીય રાષ્ટ્રીય કોંગ્રેસ
* ૧૯૫૭: અકબરભાઇ ચાવડા, ભારતીય રાષ્ટ્રીય કોંગ્રેસ
* ૧૯૬૨: ઝોહરાબેન ચાવડા, ભારતીય રાષ્ટ્રીય કોંગ્રેસ
* ૧૯૬૭: મનુભાઇ અમરસી, સ્વતંત્ર પક્ષ
* ૧૯૬૯: એસ. કે. પાટીલ (ઉપ-ચૂંટણી)
* ૧૯૭૧: પોપટલાલ જોષી, ભારતીય રાષ્ટ્રીય કોંગ્રેસ
* ૧૯૭૭: મોતીભાઇ ચૌધરી, જનતા પક્ષ
* ૧૯૮૦: બી. કે. ગઢવી, ભારતીય રાષ્ટ્રીય કોંગ્રેસ
* ૧૯૮૪: બી. કે. ગઢવી, ભારતીય રાષ્ટ્રીય કોંગ્રેસ
* ૧૯૮૯: જયંતિલાલ શાહ, જનતા દળ
* ૧૯૯૧: હરિસિંહ ચાવડા, ભારતીય જનતા પાર્ટી
* ૧૯૯૬: બી. કે. ગઢવી, ભારતીય રાષ્ટ્રીય કોંગ્રેસ
* ૧૯૯૮: હરિભાઈ પાર્થિભાઈ ચૌધરી, ભારતીય જનતા પાર્ટી
* ૧૯૯૯: હરિભાઈ પાર્થિભાઈ ચૌધરી, ભારતીય જનતા પાર્ટી
* ૨૦૦૪: હરિસિંહ ચાવડા, ભારતીય રાષ્ટ્રીય કોંગ્રેસ
* ૨૦૦૯: મુકેશ ગઢવી, ભારતીય રાષ્ટ્રીય કોંગ્રેસ
* ૨૦૧૩: હરિભાઈ પાર્થિભાઈ ચૌધરી, ભારતીય જનતા પાર્ટી (ઉપ-ચૂંટણી)
* ૨૦૧૪: હરિભાઈ પાર્થિભાઈ ચૌધરી, ભારતીય જનતા પાર્ટી
* ૨૦૧૯: પરબતભાઇ પટેલ, ભારતીય જનતા પાર્ટી

## આ પણ જુઓ 
* બનાસકાંઠા જિલ્લો

## નોંધ 
શ્રેણી:બનાસકાંઠા જિલ્લો
શ્રેણી:ગુજરાતના લોકસભા મતવિસ્તાર
જુમ્માપટ્ટી રેલ્વે સ્ટેશન

|}
thumb|જુમ્માપટ્ટી રેલ્વે સ્ટેશન નજીક ટ્રેન
**જુમ્માપટ્ટી રેલ્વે સ્ટેશન** એ નેરલ - માથેરાન રેલ્વે માર્ગ પર આવેલું માથેરાન પર્વતીય રેલ્વેનું રેલ્વે સ્ટેશન છે. આ સ્ટેશન નેરલ રેલ્વે સ્ટેશનથી ૪.૮ કિમી અંતરે આવેલું છે.

## સંદર્ભ 
શ્રેણી:ભારતીય રેલ
શ્રેણી:મહારાષ્ટ્ર રાજ્યમાંના રેલ્વે સ્ટેશનો
રચના પારુલકર

**રચના પારુલકર** એક ભારતીય અભિનેત્રી છે. સોની ટીવી દ્વારા પ્રસારિત થયેલી ધારાવાહિક ભારત કા વીર પુત્ર - મહારાણા પ્રતાપમાં તેણે મહારાણી અજબદે પુનવરની ભૂમિકા ભજવી હતી.

## ધારાવાહિક 
* ભારત કા વીર પુત્ર - મહારાણા પ્રતાપમાં મહારાણી અજબદે પુનવર
* સપનોં સે ભરે નૈનામાં આકૃતિ

## સંદર્ભ 
શ્રેણી:જીવિત લોકો
શ્રેણી:ભારતીય અભિનેત્રી
શ્રેણી:૧૯૯૦માં જન્મ
અમન લોજ રેલ્વે સ્ટેશન

|}
right|thumb|200x200px|અમન લોજ રેલ્વે સ્ટેશન
**અમન લોજ રેલ્વે સ્ટેશન** એ નેરલ-માથેરાન રેલ્વે માર્ગ પર આવેલું માથેરાન પર્વત રેલ્વેનું સ્ટેશન છે. અમન લોજ - માથેરાન રેલ્વે સેવા ચોમાસા દરમિયાન પણ ચાલુ રહે છે. માથેરાનમાં કોઇ પણ પ્રકારના વાહનો ચલાવવાની પરવાનગી ન હોવાથી, આ સેવા ચાલવા અને ઘોડેસવારીનો વિકલ્પ પૂરો પાડે છે. અમન લોજથી માથેરાનનું અંતર ૩ કિમી છે.

## સંદર્ભ 
શ્રેણી:મહારાષ્ટ્ર રાજ્યમાંના રેલ્વે સ્ટેશનો
સરવૈયા

**સરવૈયા** ભારતની રાજપૂત જ્ઞાતિ છે, જેઓ મુખ્યત્વે ગુજરાતમાં વસેલા છે. તેઓ ચંદ્રવંશી/યદુવંશી રાજપૂત છે અને અંબા-ભવાની કુળદેવી તરીકે અને આઈ ખોડિયાર ને સહાયક કુળદેવી તરીકે માને છે.

## ઇતિહાસ 
સરવૈયા ઓ જૂનાગઢ પર ના ચુડાસમા રાજવંશ ની શાખા છે. આરબો દ્વારા મૈત્રકોની રાજધાની વલભીનો ભંગ થયા બાદ ચંદ્રચૂડે ઈ.સ. ૮૭૫ માં વંથલીમાં ગાદી સ્થાપી. ચંદ્રચૂડ (ઈ.સ. ૮૭૫-૯૦૭) પછી રાજા મૂળરાજ (ઈ.સ. ૯૦૭-૯૧૫), વિશ્વવરાહ (ઈ.સ. ૯૧૫-૯૪૦), રા' ગ્રહરિપુ (ઈ.સ. ૯૪૦-૯૮૨), રા' કવાંટ (ઈ.સ. ૯૮૨-૧૦૦૩), રા' દિયાસ (ઈ.સ. ૧૦૦૩-૧૦૧૦), રા' નવઘણ (ઈ.સ. ૧૦૨૫-૧૦૪૪), રા' ખેંગાર (ઈ.સ. ૧૦૪૪-૧૦૬૭), રા' નવઘણ દ્વિતીય (ઈ.સ. ૧૦૬૭-૧૦૯૮) થયા.

રા' નવઘણ દ્વિતીય ના ચાર પુત્રો પૈકી રાયઘણ જી ને ભડલી જાગીર આપી જેમણે ચુડાસમા શાખા ચાલુ રાખી, છત્રસાલજી ને સરવા ની જાગીર મળી જે પરથી તેમના વંશજો *સરવૈયા* કહેવાયા, દેવઘણજી ના વંશજો ચુડાસમા લાઠીયા શાખા ગણાય છે અને સૌથી નાના પુત્ર રા' ખેંગાર ને જૂનાગઢ ની ગાદી મળી, જેમના વંશજો આગળ જતા રાયજાદા કહેવાયા.

અમરેલી પંથક સરવૈયા ના હસ્તક હતો જે છીનવાઈ જતા જેસોજી અને વેજોજી નામના બે ભાઈઓ કાકા ગેંગદાસને ગુરૂપદે સ્થાપી બહારવટે ચડ્યા, એ અરસા માં જૂનાગઢ નો તખ્તપલટો થયો, મહમદ બેગડા સામેના યુદ્ધ માં અંતિમ ચુડાસમા રાજવી રા' મંડલીક વિરગતી પામ્યા અને બંને સરવૈયા ભાઈઓએ મુઘલ સલ્તનત સામે મોરચો માંડી અમદાવાદ સુધી રંજાડ મચાવી. જેથી હાર માની મહંમદે બહારવટું પાર પાડી ચોક હાથસણી જેવા તાલુકાઓની જાગીર પુનઃ સોંપી. ત્યારબાદ જેસોજી એ જેસર વસાવ્યું અને હાથસણીમાં વેજોજી રહ્યા. સરવૈયા નાં ગામો વાળાંક પંથક પાલીતાણા અને તળાજા જુની (મોટી) કામળોલ,નવી કામળોલ,છાપરી,સાંગાણા, ઉંડ *સરવૈયાવાડ* કહેવાય છે. ઉપલેટા પાસે પણ સરવૈયાના ગામો છે અને કચ્છમાં પણ સરવૈયાનું વિંગાબેર ગામ છે. ગીર માં આવેલ વેજલકોઠો પુરાતત્વવિદો માટે અગત્ય નો વિષય છે જે વેજોજી એ બંધાવેલ મનાય છે. વેજલકોઠામાંથી બંને ભાઈ ઓ એ બહારવટું ખેડયું હતું.

અખંડ ભારતનાં નિર્માણમાં સરદાર પટેલના આહવાન સમયે રાણપરડા, પસવી, જેસર વગેરે સરવૈયાઓના જાગીરી ગામો ભારત સંઘરાષ્ટ્રમાં ભળી ગયા.

## સંદર્ભ 
શ્રેણી:જ્ઞાતિ
સપનોં સે ભરે નૈના

**સપનોં સે ભરે નૈના** સ્ટાર પ્લસ ચેનલ પર પ્રસારિત થયેલી એક ભારતીય ધારાવાહિક છે. ૨૦ ડિસેમ્બર ૨૦૧૦થી તેના પ્રસારણની શરુઆત થઈ હતી અને ૩ ફેબ્રુઆરી ૨૦૧૨ના તેનું અંતિમ પ્રસારણ કરવામાં આવ્યું હતું.

## કથાનક 
આ ધારાવાહિકનું કથાનક નૈના ભારદ્વાજ (પાર્વતી વજે)ના જીવન પર આધારિત છે, જે પોતાના પિતાના મૃત્યુ પછી મુંબઈ ચાલી જાય છે અને ત્યાં વિવાહ માટેની તૈયારીઓ શરુ કરે છે. એક દિવસ રેલ્વેમાં યાત્રા કરતી વખતે તેની મુલાકાત દક્ષ પટવર્ધન (ગૌરવ એસ. બજાજ) સાથે થઈ જાય છે. નૈના પાસે રેલ્વેની ટિકિટ હોતી નથી અને દક્ષની જગ્યા પર બેસી રહે છે અને ટિકિટ માગનારને તે દક્ષ પોતાનો પતિ હોવાનું જણાવે છે. જે સાંભળીને દક્ષ ક્રોધિત થઈ જાય છે. નૈના મુંબઈ આવીને દક્ષની માને પણ મળે છે. દક્ષની માને તેનો વ્યવહાર સારો લાગે છે અને ભાડૂઆત તરીકે પોતાના ઘરમાં રહેવાની મંજૂરી પણ આપે છે. ત્યાર પછી બન્ને વચ્ચેના પ્રેમ અને વચ્ચે આવતા વિઘ્નોને કથામાં બતાવવામાં આવ્યા છે.

## પાત્ર 
* પાર્વતી વજે – નૈના દક્ષ પટવર્ધન
* ગૌરવ એસ. બજાજ – દક્ષ પટવર્ધન
* રચના પારુલકર – આકૃતિ
* પાયલ રાજપૂત – સોનાક્ષી
* કરણ શર્મા – અભિ
* દિશાંક અરોડા – આયુષ
* આશા નેગી – મધુરા

## સંદર્ભ 
શ્રેણી:હિન્દી ધારાવાહિક
શ્રેણી:ધારાવાહિક
ઉધમસિંહ

**ઉધમસિંહ** એક સ્વાતંત્ર્યસંગ્રામી હતા, તેમને **સરદાર ઉધમસિંહ** તરીકે પણ ઓળખવામાં આવે છે. ઉધમસિંહનો જન્મ ૨૬ ડિસેમ્બર ૧૮૯૯માં પંજાબના સંગરૂર જિલ્લાના સુનામ ગામમાં થયો હતો. ૧૯૦૧માં ઉધમસિંહના માતા અને ૧૯૦૭માં તેમના પિતાનું અવસાન થઇ ગયું. આ ઘટનાના લીધે ઉધમસિંહને તેમના મોટાભાઈ સાથે અમૃતસરના અનાથાશ્રમમાં રહેવું પડ્યું. ઉધમસિંહનું બાળપણનું નામ શેરસિંહ અને તેમના ભાઈનું નામ મુક્તાસિંહ હતું. જેમને અનાથાશ્રમમાં અનુક્રમે ઉધમસિંહ અને સાધુસિંહ નવા નામ મળ્યા. ઉધમસિંહ સર્વધર્મના પ્રતીક સમાન હતા. એટલા માટે જેલવાસ દરમિયાન તેમણે પોતાનું નામ બદલીને "રામ મોહહમ્મદ સિંહ આઝાદ" રાખ્યું હતું જે ભારતના પ્રમુખ ધર્મોના પ્રતિક છે.

અનાથાશ્રમમાં ઉધમસિંહનું જીવન પસાર થઈ રહ્યું હતું ત્યાંજ ૧૯૧૭માં તેમના ભાઈનું અવસાન થઈ ગયું અને તેઓ બધી રીતે અનાથ થઈ ગયા. ૧૯૧૯માં તેમણે અનાથાશ્રમ છોડી દીધો અને ક્રાન્તિકારીઓની સાથે મળી દેશની આઝાદીની ચળવળમાં ભળી ગયા. 

## જલિયાંવાલા બાગ હત્યાકાંડ 
રોલેટ એક્ટના વિરોધમાં ૩૦ માર્ચ અને ૦૬ એપ્રિલ ૧૯૧૯ના રોજ પંજાબમાં લોકોએ હળતાલ પાડી. અમૃતસરની સ્થિતિ અંકુશ બહાર ગઈ છે તેમ લાગતા તેમને લશ્કરના હવાલે કર્યું. ૧૩ એપ્રિલ ૧૯૧૯ વૈશાખી (પાક લણણીનો દિવસ) ના દિવસે સાંજે ૪:૩૦ વાગ્યે જલિયાંવાલા બાગમાં શહીદોને અંજલી આપવા અને બધાના પ્યારા નેતાઓ ડૉ. કિચલું અને ડૉ. સત્યપાલની ધરપકડનો વિરોધ કરવા એક સભાનું આયોજન કરવામાં આવેલ હતું. આ સભા ગેરકાયદેસર હોવાની જાહેરાત કર્યા વિના અને કશીયે પૂર્વ ચેતવણી આપ્યા વિના અંધાધૂંધ ગોળીબાર કરવાનો ઓર્ડર જનરલ ડાયરે આપ્યો. જેમાં હજારો લોકોની કત્લેઆમ કરવામાં આવી.

આ આખી ઘટના ઉધમસિંહએ પ્રત્યક્ષ નિહાળી હતી અને પ્રતિજ્ઞા લીધી કે તેઓ જનરલ ડાયરની હત્યા કરશે.

## લંડનમાં જનરલ ડાયરની હત્યા 
પોતાના આ મિશનને અંજામ આપવા અલગ અલગ નામોથી આફ્રિકા, નૈરોબી, બ્રાઝીલ અને અમેરિકાની યાત્રા કરી. ઈ.સ. ૧૯૩૪ માં ઉધમસિંહ લંડન પહોંચી ગયા. ત્યાં ૯ એલ્ડર સ્ટ્રીટ કોમર્શિયલ રોડ પર રહેવા લાગ્યા. ત્યાં તેમણે યાત્રાના હેતુથી એક કાર લીધી હતી. ભારતના આ વીર ક્રાંતિકારી માઈકલ ઓ. ડાયરની હત્યા કરવા માટેના યોગ્ય સમયની રાહ જોઈ રહ્યા હતા.

ઉધમસિંહને પોતાના ભાઈ-બહેનોની મોતનો બદલો લેવાનો મોકો ૧૯૪૦માં મળ્યો. જલિયાંવાલા બાગના હત્યાકાંડના ૨૧ વર્ષ પછી ૧૩ માર્ચ ૧૯૪૦માં રોયલ એશિયન સોસાયટીની લંડનના કાકસ્ટન હોલમાં બેઠક હતી. જ્યાં માઈકલ ઓ. ડાયર પણ વક્તાઓમાંનો એક હતો. ઉધમસિંહ તે દિવસે સમયસર પોતાની જગ્યાએ બેસી ગયા. તેમણે પોતાની રિવોલ્વર એક મોટી ચોપડીમાં છુપાવી હતી. અને તેના માટે તેમણે ચોપડીના પાનાને રિવોલ્વરના આકારમાં કાપી નાખ્યા હતા. જેનાથી જનરલ ડાયરની જાન લેનાર હથિયાર સરળતાથી છુપાવી સકાય.

બેઠક પુરી થઈ ત્યારબાદ દિવાલની પાછળથી ઉધમસિંહએ જનરલ ડાયરને ૨ ગોળીઓ મારી જેનાથી ડાયરનું તાત્કાલિક અવસાન થઈ ગયું. ઉધમસિંહ ત્યાંથી ભાગ્યા નહી અને તેઓએ આત્મસર્મપણ કરી દીધું. તેમના પર મુકદમો ચાલ્યો. ૪ જૂન ૧૯૪૦ના રોજ ઉધમસિંહને હત્યાના ગુનામાં ફાંસીની સજા આપવામાં આવી અને ૩૧ જુલાઈ ૧૯૪૦માં પેન્ટનવિલે જેલમાં તેમને ફાંસી આપવામાં આવી.

## સંદર્ભ 
શ્રેણી:સ્વાતંત્ર્ય સેનાની
શ્રેણી:૧૮૯૯માં જન્મ
શ્રેણી:૧૯૪૦માં મૃત્યુ
શ્રેણી:ભારતીય ક્રાંતિકારી
શ્રીરામપૂર

**શ્રીરામપૂર** (અંગ્રેજી: Serampore) ભારત દેશના પૂર્વ ભાગમાં આવેલા પશ્ચિમ બંગાળ રાજ્યમાં આવેલા હુગલી જિલ્લામાં આવેલું એક મહત્વનું, ઐતિહાસિક અને પ્રખ્યાત સબ-ડિવિઝનલ શહેર છે. 

## વસતી 
ભારતની વસતી ગણતરી ૨૦૦૧ મુજબ શ્રીરામપૂર (હુગલી)ની વસ્તી ૫,૯૭,૯૫૫ લોકોની હતી. વસતીમાં સ્ત્રીઓ ૪૭% અને પુરુષો ૫૩% છે. સાક્ષરતા દર ૭૭% છે. પુરુષોમાં સાક્ષરતા દર ૮૧% અને સ્ત્રીઓમાં સાક્ષરતા દર ૭૩% છે. વસ્તીના ૮% લોકોની વય ૬ વર્ષથી ઓછી છે.

## સંદર્ભ 
શ્રેણી:પશ્ચિમ બંગાળનાં શહેરો અને નગરો
શ્રેણી:પશ્ચિમ બંગાળ
ચન્દનનગર

** ચન્દનનગર ** (અંગ્રેજી: Chandannagar ) ભારત દેશના પૂર્વ ભાગમાં આવેલા પશ્ચિમ બંગાળ રાજ્યમાં આવેલા હુગલી જિલ્લામાં આવેલું એક મહત્વનું, પ્રખ્યાત સબ-ડિવિઝનલ અને કોર્પોરેશન શહેર છે. 

## વસતી 
ભારતની વસતી ગણતરી ૨૦૧૧ મુજબ ચન્દનનગર શહેર ની વસ્તી ૧,૬૬,૮૬૭ લોકોની હતી. વસતીમાં સ્ત્રીઓ ૪૮% અને પુરુષો ૫૨% છે. સાક્ષરતા દર ૭૮% છે. પુરુષોમાં સાક્ષરતા દર ૮૨% અને સ્ત્રીઓમાં સાક્ષરતા દર ૭૪% છે. વસ્તીના ૮% લોકોની વય ૬ વર્ષથી ઓછી છે.

## સંદર્ભ 
શ્રેણી:પશ્ચિમ બંગાળનાં શહેરો અને નગરો
શ્રેણી:પશ્ચિમ બંગાળ
કામારપુકુર

** કામારપુકુર ** (અંગ્રેજી: Kamarpukur ) ભારત દેશના પૂર્વ ભાગમાં આવેલા પશ્ચિમ બંગાળ રાજ્યમાં આવેલા હુગલી જિલ્લામાં આવેલું  આરામબાગ સબ-ડિવિઝનલમાં આવેલું એક ગામ છે. 

દેશના મહાન સંત અને વિચારક ઠાકુર શ્રી રામકૃષ્ણ પરમહંસનો જન્મ અા ગામમાં ફેબ્રુઆરી ૧૮, ૧૮૩૬ના દિવસે થયો હતો.

## વસતી 
ભારતની વસતી ગણતરી ૨૦૧૧ મુજબ કામારપુકુર ગામની વસ્તી ૩૧૨૧ લોકોની હતી. જેમાં સ્ત્રીઓ ૧૫૨૯ અને પુરુષો ૧૫૯૨ છે.

શ્રેણી:પશ્ચિમ બંગાળનાં શહેરો અને નગરો
શ્રેણી:પશ્ચિમ બંગાળ
હની છાયા

**હની છાયા** (૧૯૩૦ - ૨૮ ફેબ્રુઆરી ૨૦૧૬) ભારતીય લેખક, અભિનેતા અને દિગ્દર્શક હતા. તેમણે હિંદી અને ગુજરાતી ચલચિત્રો અને નાટકોનું દિગ્દર્શન તેમજ અભિનય કર્યો હતો.

## જીવન 
હની છાયાનો જન્મ ૧૯૩૦માં થયો હતો. તેમણે તેમની અભિનય કારકિર્દીની શરૂઆત ૧૯૪૪થી કરી. શરૂઆતમાં તેમણે ભારતના સ્વાતંત્રસંગ્રામનો સંદેશો ફેલાવવા માટે શેરી નાટકોમાં અભિનય કર્યો હતો. પછીથી તેમણે ઇન્ડિયન પીપલ્સ થિએટર એસોસિએશન માટે નાટકો બનાવવાનું શરૂ કર્યું. તેમણે સલીમ ખાન સાથે ચલચિત્રોના સહલેખનમાં લાંબો સમય કામ કર્યું હતું. તેઓ સલમાન ખાનના વ્યાપારી સલાહકાર હતા અને તેમણે તેની કારકિર્દી બનાવવામાં મહત્વનો ભાગ ભજવ્યો હતો.

તેમણે અનેક ગુજરાતી ચલચિત્રો અને નાટકોનું દિગ્દર્શન કર્યું હતું. તેઓ છેલ વાયડા-પરેશ દરૂની કારકિર્દી શરૂ કરાવવા માટે કારણભૂત હતા. તેમણે *જન્મભૂમિ પ્રવાસી*માં ગુન્હા વિજ્ઞાન પર કટાર લખી હતી*.* તેમણે અનેક ટીવી ધારાવાહિકોમાં અભિનય કર્યો હતો. તેઓ ૨૮ ફેબ્રુઆરી ૨૦૧૬ના રોજ સાંજે ૫.૪૫ સમયે વસઇ, મુંબઈની કાર્ડિનલ ગ્રાસિયા મેમોરિયલ હોસ્પિટલ ખાતે ટૂંકી બિમારી બાદ મૃત્યુ પામ્યા.

## અંગત જીવન 
તેમના લગ્ન મનીષા સાથે થયા હતા. તેમને એક પુત્ર બિભાસ છાયા અને પુત્રી નીરજા છે. બિભાસ છાયા સલમાન ખાનની ચલચિત્ર નિર્માણ સંસ્થા સાથે સંકળાયેલ છે.

## ચલચિત્રો 
### દિગ્દર્શન 
; ગુજરાતી ચલચિત્રો
* *આનંદ મંગલ*

### અભિનેતા 
; ગુજરાતી ચલચિત્રો
* *મહેંદી રંગ લાગ્યો*
; હિંદી ચલચિત્રો
* *મોન્સુન શૂટઆઉટ* (૨૦૧૩) *મેનેજર* તરીકે (પેરેડાઇઝ લોસ્ટ)
* *ઓહ માય ગોડ!* (૨૦૧૨)
* *દબંગ* (૨૦૧૦) *મહેમાન કલાકાર*
* *તુમ મિલો તો સહી* (૨૦૧૦) *નાની અંજુમન* તરીકે
* *ના ઘર કે ન ઘાટ કે* *વૃદ્ધ માણસ* તરીકે
* *વોટ્સ યોર રાશિ?* (૨૦૦૯) *હસમુખભાઇ શુક્લા* તરીકે
* *બ્લ્યુ ઓરેન્જીસ* (૨૦૦૯)
* *ફિરાક* (૨૦૦૮) *બાપુજી* તરીકે
* *બિઇંગ સાયરસ* (૨૦૦૫) *ફરદૂનજી શેઠના* તરીકે
* *જાગો* (૨૦૦૪)
; અંગ્રેજી ચલચિત્રો
* *ધ બેસ્ટ એક્સોટિક મેરિગોલ્ડ હોટેલ* (૨૦૧૧) *યુવાન વસિમ* તરીકે
; ટીવી ધારાવાહિકો
* *બા બહુ ઓર બેબી* *નરસીકાકા* તરીકે
* *બોમ્બે બ્લ્યુ* (નાની ટીવી શ્રેણી) *સંભાળ રાખનાર* તરીકે હપ્તો #૧.૩ (૧૯૯૭)
; લેખક
* *યે મઝધાર* (સહ-લેખક) (૧૯૯૬)

## સંદર્ભ 
## બાહ્ય કડીઓ 
* 

શ્રેણી:ગુજરાતી વ્યક્તિત્વ
શ્રેણી:ભારતીય ફિલ્મ અભિનેતાઓ
શ્રેણી:૧૯૩૦માં જન્મ
શ્રેણી:૨૦૧૬માં મૃત્યુ
શ્રેણી:ગુજરાતી રંગભૂમિ
રા' ગ્રહરિપુ

**રા ગ્રહરિપુ** સૌરાષ્ટ્રના ચુડાસમાશાસક હતા. તે અનાહિલપાટક (હાલ પાટણ) ના પ્રથમ ચૌલુક્ય શાસક મુળરાજનો સમકાલીન હતો. ગ્રહરિપુએ દુર્ગાપલ્લીનું નિર્માણ અથવા સમારકામ કર્યું, જૂનાગઢનો પ્રાચીન કિલ્લો ઉપરકોટ તરીકે ઓળખાય છે. 

તેને કચ્છના રાજા ફુલાના પુત્ર લાખા સાથે અને અન્ય તુર્ક રાજાઓ સાથે મૈત્રી ભર્યા સંબંધો હતા. તે પાટણના સોલંકી વંશના પ્રથમ રાજા મૂળરાજ સોલંકીના સમયનો હતો.

રા' ગ્રહરિપુએ પોતાના સીમા વિસ્તરણ હેતુ લાખા ફુલાણીના આટકોટ ઉપર ચડાઈ કરી, બંને રાજ્યો સમકક્ષ અને સરખા બળવાન હતા, જેથી યુદ્ધનો કોઈ અંતિમ નિર્ણય નહોતો આવતો ત્યારે એક ચારણ કવિએ આવી ને ગ્રહરિપુને કહ્યું હતું કે "આપ અને લાખાજી બંને એક જ યદુકુળના છો, બંને કૃષ્ણના વંશજ છો, તો આપસની લડાઈ બંધ કરો" અને રા' ગ્રહરિપુએ ત્યારે લાખા ફુલાણી ઉંમરમાં મોટા હોવાથી મોટાભાઈ તરીકે સંબોધ્યા જેથી બન્ને વચ્ચે ભાઈ જેવો સુલેહ થયો.

૧૦મી સદીની મધ્યમાં ગ્રહરિપુનાં શાસન વખતે ચુડાસમા અત્યંત શક્તિશાળી બન્યા હતા. ગ્રહરિપુએ જુનાગઢમાં *ઉપરકોટ* કહેવાતો કિલ્લો બાંધ્યો હતો. ગ્રહરિપુએ કચ્છના લાખાની મદદ માંગીને પોતાની સ્થિતિ મજબૂત કરી. જાંબુમલ્જ નદીને કિનારે ભીષણ યુદ્ધ ખેલાયું, યુદ્ધમાં આબુપતિ કૃષ્ણરાજ પરમારે યુદ્ધ નિયમોની વિરુદ્ધ જઈ પાછળથી હુમલો કર્યો અને લાખાએ પોતાનો જીવ ખોયો. રા' ગ્રહરિપુની હાર થઈ અને મૂળરાજે સોમનાથમાં પૂજા કરી.

મૂળરાજ સાથે થયેલા યુદ્ધમાં લાખા ફુલાણીનું મૃત્યુ થતાં તેમજ પરાજય થતા ઈ.સ. ૯૮૨માં રા' ગ્રહરિપુનું મૃત્યુ થયું.

## આ પણ જુઓ 
* રાજપૂત
* ચુડાસમા
* રા' ખેંગાર દ્વિતીય

## સંદર્ભ 
### ગ્રંથસૂચિ 
* 
* 

શ્રેણી:ગુજરાતનો ઇતિહાસ
કસોલ

**કસોલ** () ભારત દેશના ઉત્તર ભાગમાં આવેલા હિમાચલ પ્રદેશ રાજ્યના કુલ્લૂ જિલ્લામાં આવેલું નાનકડું નગર છે. આ નગર પાર્વતી ખીણ ખાતે પાર્વતી નદીના કિનારે ભુંતર થી મણિકરણ જતા માર્ગ પર આવેલ છે. કસોલ કુલ્લૂ થી પૂર્વ દિશામાં આશરે ૪૨ કિલોમીટર જેટલા અંતરે દરિયાઈ સપાટી થી ૧૬૪૦ મીટર (૫૩૮૦ ફૂટ) જેટલી ઊંચાઈ પર સ્થિત છે. કસોલ પર્યટકોમાં ગિરિમથક તરીકે જાણીતું છે તેમ જ ઘણા પર્યટકો બાજુમાં આવેલા ગ્રહણ અને તોશ ગામની મુલાકાત પણ લે છે.

કસોલ ખાતે સાર પાસ ટ્રેક માટેનો બેઝ કેમ્પ આવેલ છે, જ્યાંથી સારપાસ ટ્રેકની શરૂઆત કરવામાં આવે છે.

## આબોહવા 
## સંદર્ભ 
## બાહ્ય કડીઓ 
શ્રેણી:હિમાચલ પ્રદેશ
શ્રેણી:જોવાલાયક સ્થળો
સ્ટાર વોર્સ

***સ્ટાર વોર્સ*** જર્યોર્જ લુકાસ દ્વારા નિર્મિત અમેરિકન ચલચિત્ર શ્રેણી છે. તે વિવિધ પાત્રોથી બનેલી એક સાહસ કથા છે.

શ્રેણીનું પ્રથમ ચલચિત્ર *સ્ટાર વોર્સ* (પછીથી *હપ્તો IV: અ ન્યૂ હોપ*) મે ૨૫, ૧૯૭૭ના રોજ ટવેન્ટીથ સેન્ચ્યુરી ફોક્સ દ્વારા રજૂ થયું હતું અને વિશ્વભરમાં પોપ સંસ્કૃતિનું એક સીમાચિહ્ન બન્યું. આ શ્રેણીમાં સફળ ચલચિત્રો *ધ એમ્પાયર સ્ટ્રાઇક બેક* (૧૯૮૦) અને *રીટર્ન ઓફ ધ જેડાઇ* (૧૯૮૩) રજૂ થયા; આ ત્રણ ચલચિત્રો મૂળ  *સ્ટાર વોર્સ* શ્રેણી હતા. ૧૯૯૯ થી ૨૦૦૫ વચ્ચે 'પહેલાંની વાર્તા ધરાવતી શ્રેણી' રજૂ થઇ, જેને મૂળ શ્રેણીની સરખામણીમાં મિશ્ર પ્રતિસાદ સાંપડ્યો. બધા સાત ચલચિત્રોને ઓસ્કાર પુરસ્કાર માટે નામાંકિત કરવામાં આવી હતી અથવા તેમણે આ પુરસ્કાર જીત્યો હતો અને વ્યાપારી રીતે કુલ ૪.૩૮ અબજ ડોલરની કમાણી સાથે સફળ નીવડી હતી. જેથી *સ્ટાર વોર્સ* શ્રેણી ચોથી સૌથી વધુ કમાણી ધરાવતી ચલચિત્ર શ્રેણી બની હતી. આ શ્રેણી પરથી સંખ્યાબંધ પુસ્તકો, ટીવી ધારાવાહિકો, વિડિઓ ગેમ્સ, કોમિક્સ રજૂ થયા હતા. *સ્ટાર વોર્સ* સૌથી વધુ શ્રેણીની વસ્તુઓ વેચવાનો ગિનેસ વર્લ્ડ રેકોર્ડ ધરાવે છે. ૨૦૧૨માં *સ્ટાર વોર્સ* ની કુલ કિંમત ૩૦.૭ અબજ ડોલર ધારવામાં આવી હતી, જેમાં શ્રેણીની ફિલ્મો, વિડિઓ ગેમ્સ તેમજ સીડી-ડીવીડીના ફેલાવાનો સમાવેશ થતો હતો.

૨૦૧૨માં ધ વોલ્ટ ડિઝની કંપનીએ લુકાસફિલ્મ્સને ૪.૦૬ અબજ ડોલરમાં ખરીદી લીધી અને ત્રણ નવા સ્ટાર વોર્સ ચલચિત્રોની જાહેરાત કરી; જેમાંથી પ્રથમ ચલચિત્ર, *સ્ટાર વોર્સ: ધ ફોર્સ અવેકન્સ* ૧૮ ડિસેમ્બર ૨૦૧૫માં રજૂ થયું.

## સંદર્ભ 
શ્રેણી:અંગ્રેજી ચલચિત્ર
ગંગાધરપૂર

**ગંગાધરપૂર** (અંગ્રેજી: Gangadharpur) ભારત દેશના પૂર્વ ભાગમાં આવેલા પશ્ચિમ બંગાળ રાજ્યમાં આવેલા હુગલી જિલ્લામાં આવેલું શ્રીરામપૂર સબ-ડિવિઝનલમાં આવેલું એક શહેર છે.

## વસતી 
ભારતની વસતી ગણતરી ૨૦૧૧ મુજબ ગંગાધરપૂર શહેરની વસ્તી ૭,૮૬૨ લોકોની હતી. વસતીમાં સ્ત્રીઓ ૩,૮૮૯ અને પુરુષો ૩,૯૭૩ હતા. 

શ્રેણી:પશ્ચિમ બંગાળનાં શહેરો અને નગરો
શ્રેણી:પશ્ચિમ બંગાળ
ઇબન બતૂતા

**ઇબન બતૂતા** એક અરબ યાત્રી, વિદ્વાન તથા લેખક હતા. ઉત્તર આફ્રીકાના મોરોક્કોના પ્રસિદ્ધ શહેર તાંજિઅરમાં ૧૪ રજબ, ૭૦૩ હિ. (૨૫ ફેબ્રુઆરી, ૧૩૦૪)ના રોજ તેમનો જન્મ થયો. તેમનું પુરું નામ મહમદ બિન અબ્દુલ્લાહ ઇબન બતૂતા હતું. ઇબન બતૂતા મુસલમાન યાત્રીઓમાં સૌથી મહાન હતા. અનુમાનતઃ તેમને ૭૫,૦૦૦ માઇલની યાત્રાઓ કરી હતી.

## યાત્રાઓ 
### ૧૩૨૫-૩૨ 

### ૧૩૩૨–૪૭ 

### ૧૩૪૯-૫૪ 

## બાહ્ય કડી 
* 

## સંદર્ભ
કામિની કૌશલ

**કામિની કૌશલ** (જન્મ ૨૪ જાન્યુઆરી ૧૯૨૭– ૧૪ નવેમ્બર ૨૦૨૫) હિંદી ચલચિત્ર અને ટેલિવિઝન અભિનેત્રી હતા. તેમણે *નીચા નગર* (૧૯૪૬) ચલચિત્ર માટે ૧૯૪૬માં કેન્સ ફિલ્મ ફેસ્ટિવલમાં *ગોલ્ડન પામ પુરસ્કાર* અને *બિરજ બહુ* (૧૯૫૫) માટે ઉત્તમ અભિનેત્રી માટે *ફિલ્મફેર પુરસ્કાર* જીત્યો હતો.

## સંદર્ભ 
શ્રેણી:ભારતીય અભિનેત્રી
શ્રેણી:૧૯૨૭માં જન્મ
શ્રેણી:૨૦૨૫માં મૃત્યુ
રા' ખેંગાર દ્વિતીય

'''રા' ખેંગાર દ્વિતીય** કે **રા' ખેંગાર (બીજો)''' (૧૦૯૮ - ૧૧૨૫) ગુજરાતના જુનાગઢમાં આવેલા વનસ્થલી (હાલનું વંથલી)નો ચુડાસમા રાજા અને રા' નવઘણ (દ્વિતીય)નો પુત્ર હતો.

## જીવન 
રા' ખેંગારના પિતા રા' નવઘણ દ્વિતીયએ ચાર પ્રતિજ્ઞા લીધી હતી, ૧. હરરાજ મહિડાનો વધ કરવો, ૨. ભોંયરાનો ગઢ ભાંગવો, ૩. મિસાણ ચારણના ગાલ ફાડવા અને ૪. પાટણનો દરવાજો પાડવો. તેમણે રા' ખેંગાર અને એના ત્રણે ભાઈઓને બોલાવી કહ્યું કે "જૂનાગઢના રા' પોતાના પુત્રને ગાદી નહીં પણ પ્રતિજ્ઞા આપે છે", કહી ચાર પ્રતિજ્ઞા સંભળાવી, પ્રથમ ત્રણ પુત્રો એ કોઈ એક કે બે કે ત્રણ પ્રતિજ્ઞા સુધી હામી ભરી એ પ્રમાણે ગરાસ આપ્યો અને સૌથી નાના પુત્ર ખેંગારે ચાર પ્રતિજ્ઞા પૂર્ણ કરવાનું વચન આપ્યું જેથી ગાદીએ બેઠો. સૌથી પહેલા સેના સજ્જ કરી હરરાજ મહિડા પર હુમલો કર્યો. હરરાજનો વધ કરીને ભોંયરા તરફ પ્રસ્થાન કર્યું. કિલ્લો ભાંગ્યો, જૂનાગઢ પરત ફર્યો. કચેરી ભરી મિસાણ ચારણને બોલાવાયો. પિતા રા' નવઘણના પ્રશસ્તિ ગીત ગવડાવી ચારણના મોઢામાં હીરા, મોતી, માણેક ભરાવ્યા, એટલે ગઢવીના ગાલ ફાડવાની પ્રતિજ્ઞા પણ પૂર્ણ થઇ. ચોથી અને અંતિમ પ્રતિજ્ઞા પાટણ ગઢનો દરવાજો પડવાની હતી. રા' ખેંગારને જાણ હતી કે આ કામ ઘણું કપરું હતું, પાટણનો દરવાજો તોડવાથી ગુજરાતનો અધિપતિ સિદ્ધરાજ જયસિંહ શાંત નહીં રહે અને જૂનાગઢ પર હુમલો કરશે. તેથી સર્વપ્રથમ ઉપરકોટ કિલ્લાનું સમારકામ કરાવ્યું, પાણીની પૂરતી વ્યવસ્થા કરી, અનાજના કોઠારો ભરી લેવામાં આવ્યા, ચારેકોરથી ઉપરકોટ સુરક્ષિત દેખી પાટણ પર ચડાઈ કરી. આ સમયે જયસિંહ માળવા યુદ્ધમાં વ્યસ્ત હોવાથી રા' ખેંગારે નિર્વિધ્ને પાટણનો દરવાજો કાઢી લીધો અને જૂનાગઢનો કાળવા દરવાજો બંધાવ્યો. જયસિંહ માળવા યુદ્ધ જીતીને આવ્યા બાદ ખબર મળતા સીધા જુનાગઢ ફરતે ઘેરો નાખ્યો. જયસિંહના જુનાગઢ આક્રમણ પાછળ એક બીજુ કારણ રાણકદેવી હતા, જેને સિદ્ધરાજ ચાહતો હતો. પણ રાણકદેવી રા' ખેંગારને પ્રેમ કરતી તેથી રા' સાથે વિવાહ થયા હતા. ઉપરકોટને સિદ્ધરાજે ઘેરી લીધા છતાં વિજય નહોતો મળતો. ત્યારે દેશળ અને વિશળને બોલાવ્યા જે રા' નાં ભાણેજ અને જયસિંહના ભત્રીજા થતા હતા. દેશળ-વિશળે ગઢમા પ્રવેશ કરી દરવાજા ખુલ્લા મૂકી દીધા, જેથી સોલંકીઓનું સૈન્ય ગઢમાં પ્રવેશી ગયું અને યુદ્ધમાં રા' ખેંગારનું મૃત્યુ થયું.

યુદ્ધ પછી રા' ખેંગારની રાણી રાણકદેવી વઢવાણ પાસે ભોગાવો નદી નજીક સતી થઇ હોવાનું મનાય છે.

રા' ખેંગાર પછી રા' નવઘણ (તૃતીય) ગાદીએ આવ્યો હતો.

## સંદર્ભ 
શ્રેણી:ગુજરાતનો ઇતિહાસ
વાલ્પારાઇસો

**વાલ્પારાઇસો**  ચીલીનું મુખ્ય શહેર, બંદર અને શૈક્ષણિક કેન્દ્ર છે. બૃહદ વાલ્પારાઇસો ચીલીનું બીજા ક્રમનું સૌથી મોટું શહેર છે. વાલ્પારાઇસો  સાન્તિઆગો થી ઉત્તર પશ્ચિમમા ૧૧૮ કિમી દૂર આવેલું છે. તે દક્ષિણ ચીલીનું સૌથી મહત્વનું બંદર છે. વાલ્પારાઇસો ચીલીનું સૌથી વધુ વસતી ધરાવતું ત્રીજા ક્રમનો વિસ્તાર અને ૧૯૯૦થી નેશનલ કોંગ્રેસ ઓફ ચીલીનું વડુંમથક રહ્યું છે.

## સંદર્ભ 
શ્રેણી:ચીલી
કલોલ તાલુકો

**કલોલ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ગાંધીનગર જિલ્લાનો મહત્વનો તાલુકો છે. કલોલ તાલુકાનું મુખ્ય મથક છે.

## કલોલ તાલુકામાં આવેલા ગામો 
## સંદર્ભ 
## બાહ્ય કડીઓ 
* કલોલ તાલુકા પંચાયતની વેબસાઇટ

શ્રેણી:ગુજરાતનાં તાલુકાઓ
માણસા તાલુકો

**માણસા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ગાંધીનગર જિલ્લાનો તાલુકો છે. માણસા આ તાલુકાનું મુખ્ય મથક છે.

## માણસા તાલુકામાં આવેલા ગામો 
માણસા તાલુકામાં ૪૮ ગામો તેમ જ ૬૧ ગ્રામ પંચાયતો આવેલી છે.

## સંદર્ભ 
## બાહ્ય કડીઓ 
* માણસા તાલુકા પંચાયતની વેબસાઇટ 
* માણસા તાલુકાનો નકશો 

શ્રેણી:ગુજરાતનાં તાલુકાઓ
વળા રજવાડું

**વળા રજવાડું** અથવા **વલ્લભીપુર રજવાડું** ૧૯૪૮ સુધી બ્રિટિશ શાસન સમયનું ભારતનું એક રજવાડું હતું, જેનું કેન્દ્ર વલ્લભીપુર હતું. રજવાડાંના છેલ્લા શાસકે ૧૫ ફેબ્રુઆરી ૧૯૪૮ના રોજ ભારત સંઘમાં ભળી જવા માટે કરાર પર સહી કરી હતી.

## ઇતિહાસ 
વળા રજવાડાંની સ્થાપના ૧૭૪૦માં ઠાકોર સાહેબ અખેરાજજીએ ભાવનગર રજવાડાની નજીક તેમના જોડિયા ભાઇ વિસાજી માટે કરી હતી. તે સૌરાષ્ટ્રના ઘણાં નાનાં રાજ્યોમાંનું એક હતું. તેમાં ૪૦ ગામોનો સમાવેશ થતો હતો. ૧૯૦૩-૦૪માં તેની વસ્તી ૧૩,૨૮૫ અને  ૧૯૨૧માં તેની વસ્તી ૧૧,૩૮૬ વ્યક્તિઓની હતી.

આ રજવાડું બોમ્બે પ્રેસિડેન્સીની કાઠિયાવાડ એજન્સી હેઠળ આવતું હતું.

## શાસકો 
રાજ્યના શાસકો ગોહિલ રાજપૂત હતા, જેઓ ઠાકુર સાહેબ કહેવાતા હતા.

* ૧૭૪૦ - ૧૭૭૪ વિસાજી (મૃ. ૧૭૭૪)
* ૧૭૭૪ - ૧૭૯૮ નથુભાઇ વિસાજી (મૃ. ૧૭૯૮)
* ૧૭૯૮ - ૧૮૧૪ મેઘાભાઇ નથુભાઇ (મૃ. ૧૮૧૪) 
* ૧૮૧૪ - ૧૮૩૮ હરભામજી મેઘાભાઇ (મૃ. ૧૮૩૮)
* ૧૮૩૮ - ૧૮૪૦ દૌલતસિંહજી હરભામજી (મૃ. ૧૮૪૦)
* ૧૮૪૦ - ૧૮૫૩ પતાભાઇ મેઘાભાઇ (મૃ. ૧૮૫૩)
* ૧૮૫૩ - ૧૮૬૦ પૃથ્વીરાજજી પતાભાઇ (મૃ. ૧૮૬૦) 
* ૧૮૬૦ - ૨૦ ઓગસ્ટ ૧૮૭૫ મેઘરાજજી પૃથ્વીરાજજી (મૃ. ૧૮૭૫) 
* ૨૦ ઓગસ્ટ ૧૮૭૫ - ૧૯૪૩ વખતસિંહજી મેઘજીભાઇ (મૃ. ૧૮૬૪ - મૃ. ૧૯૪૩) 
* ૧૯૪૩ - ૧૫ ઓગસ્ટ ૧૯૪૭ ગંભીરસિંહજી વખતસિંહજી (મૃ. ૧૮૮૯ - મૃ. ૧૯..)

## સંદર્ભ 
શ્રેણી:ભાવનગર જિલ્લો
શ્રેણી:ગુજરાતનાં રજવાડાં
રિયો ડિ જેનેરો

thumb|રિયો ડિ જેનેરો
**રિયો ડિ જેનેરો** દક્ષિણ અમેરિકા ખંડમાં આવેલા બ્રાઝિલ દેશનું શહેર છે.

૨૦૧૬નો ઉનાળુ ઓલિમ્પિક રમતોત્સવ રિયો ડિ જેનેરોમાં યોજાયો હતો, જે દક્ષિણ અમેરિકાના, પોર્ટુગીઝ ભાષા બોલાતી હોય તેવા દેશોમાં સૌપ્રથમ વખત હતો .

## સંદર્ભ 
## બાહ્ય કડીઓ 
* ૧૯૨૦થી હાલ સુધીના રિયોની છબીઓ 
* રિયો ડિ જેનેરો | પર્યટન આકર્ષણો
* રિયો ડિ જેનેરો - અદ્ભૂત શહેર 

શ્રેણી:બ્રાઝિલ
દહેગામ તાલુકો

**દહેગામ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ગાંધીનગર જિલ્લાનો તાલુકો છે. દહેગામ તાલુકાનું મુખ્ય મથક છે.

## દહેગામ તાલુકામાં આવેલા ગામો 
## સંદર્ભ 
## બાહ્ય કડીઓ 
* દહેગામ તાલુકા પંચાયતની વેબસાઇટ  

શ્રેણી:ગાંધીનગર જિલ્લો
શ્રેણી:ગુજરાતનાં તાલુકાઓ
જળબંધ

thumb|300x300px|લેક વિર્નવે બંધ, વેલ્સ, ૧૮૮૮માં બંધાયેલો હતો.
thumb|300x300px|કેરળ, ભારતનો કારાપુઝા બંધ
**બંધ** અથવા **જળબંધ** વહેતા અથવા ભૂગર્ભના પાણીને રોકતી આડશ છે. બંધની પાછળ સામાન્ય રીતે સરોવર સર્જાય છે, જે પૂરને રોકે છે તેમજ સિંચાઇ, માનવ વપરાશ, ઉદ્યોગો, મત્સ્યઉછેર અને પરિવહન માટે વપરાય છે. બંધ દ્વારા ઘણીવખત જળવિદ્યુત પેદા થાય છે. બંધ દ્વારા પાણીને નહેર વડે વિવિધ વિસ્તારોમાં પહોંચાડવામાં આવે છે. બંધ મોટાભાગે પાણીનો સંગ્રહ કરવા માટે વપરાય છે.

જળબંધનો અંગ્રેજી શબ્દ *ડેમ* (Dam) મધ્યકાલીન અંગ્રેજીમાં જોવા મળે છે, અને તે પહેલાં તે મધ્યકાલીન ડચ ભાષામાં જોવા મળ્યો છે અને અનેક જૂના શહેરોના નામ તેનાં પરથી પડ્યા છે.

## સંદર્ભ 
## બાહ્ય કડીઓ 
* Gravity Dam Analysis
* Structurae: Dams and Retaining Structures

શ્રેણી:જળબંધો
દાંતીવાડા તાલુકો

**દાંતીવાડા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના બનાસકાંઠા જિલ્લાના મહત્વનો તાલુકો છે. દાંતીવાડા આ તાલુકાનું મુખ્ય મથક છે. દાંતીવાડામાં કૃષિ યુનિવર્સિટી આવેલી છે, જે સરદાર કૃષિનગર, દાંતીવાડા તરીકે ઓળખાય છે. દાંતીવાડા બંધ આ તાલુકામાં દાંતીવાડા ગામ નજીક આવેલો છે.

## ઇતિહાસ 
દાંતીવાડા તાલુકો ધાનેરા તાલુકામાંથી છૂટો પાડવામાં આવ્યો હતો.

## દાંતીવાડા તાલુકામાં આવેલાં ગામો 
## સંદર્ભ
## બાહ્ય કડીઓ 
* દાંતીવાડા તાલુકા પંચાયત

શ્રેણી:બનાસકાંઠા જિલ્લો
શ્રેણી:ગુજરાતનાં તાલુકાઓ
વડગામ તાલુકો

**વડગામ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના બનાસકાંઠા જિલ્લાનો મહત્વનો તાલુકો છે. વડગામ આ તાલુકાનું મુખ્ય મથક છે. વડગામ તાલુકો **ધાન્ધાર** તરીકે પણ ઓળખાય છે.

## તીર્થસ્થાનો 
* મગરવાડા
* મોકેશ્વર
* મજાદર
* રૂપાલ
* ગુરૂનો ભોખરો
* નાગરપુરા
* સેભર

## જાણીતા વ્યક્તિઓ 
* ગલબાભાઈ નાનજીભાઈ પટેલ - બનાસ ડેરીના સ્થાપક.
* કાલીદાસ ભોજક - સ્વાતંત્ર્ય સેનાની

## વડગામ તાલુકામાં આવેલાં ગામો 
આ તાલુકામાં કુલ ૧૦૮ ગામો આવેલાં છે.

## સંદર્ભ 
## બાહ્ય કડીઓ 
* તાલુકા પંચાયત

શ્રેણી:બનાસકાંઠા જિલ્લો
શ્રેણી:ગુજરાતનાં તાલુકાઓ
ભાભર તાલુકો

**ભાભર તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના વાવ-થરાદ જિલ્લાનો તાલુકો છે. ભાભર આ તાલુકાનું મુખ્ય મથક છે.

## ભાભર તાલુકામાં આવેલાં ગામો 
## સંદર્ભ 
## બાહ્ય કડીઓ 
* ભાભર તાલુકા પંચાયતની વેબસાઇટ 

શ્રેણી:વાવ-થરાદ જિલ્લો
શ્રેણી:ગુજરાતનાં તાલુકાઓ
ધ્રાંગધ્રા રજવાડું

**ધ્રાંગધ્રા રજવાડું** બ્રિટિશ રાજ દરમિયાનનું રજવાડું હતું. ધ્રાંગધ્રા રાજ્યની રાજધાની હતું. આ રજવાડું **હળવદ-ધ્રાંગધ્રા રજવાડું** પણ કહેવાતું હતું કારણ કે એક સમયે હળવદ રાજધાની રહેલું.

## ઇતિહાસ 
ઝાલાવાડ રાજ્યની સ્થાપના ૧૦૯૦માં થઇ હતી. ઇસ ૧૭૪૨માં ધ્રાંગધ્રા નવી રાજધાની રૂપે સ્થપાયું અને રાજ્યનું નામ બદલાયું. અગાઉના નામો કુવા અને હળવદ હતા તેમજ રાજ્ય હળવદ-ધ્રાંગધ્રા નામે પણ ઓળખાતું. ધ્રાંગધ્રા પર ઝાલા વંશના રાજપૂતોએ શાસન કરેલું. તેઓ 'રાજ સાહેબ' ખિતાબ ધારણ કરતાં.

### શાસકો 
#### રાજ સાહેબ 
* ૧૬૭૨ - ૧૭૧૮ જસવંતસિંહજી પ્રથમ ગજસિંહજી (મૃ. ૧૭૧૮)
* ૧૭૧૮ - ૧૭૩૦ પ્રતાપસિંહજી જસવંતસિંહજી (મૃ. ૧૭૩૦) 
* ૧૭૩૦ - ૧૭૪૫ રાયસિંહજી દ્વિતિય પ્રતાપસિંહજી (મૃ. ૧૭૪૫) 
* ૧૭૪૫ - ૧૭૮૨ ગજસિંહજી દ્વિતિય રાયસિંહજી (મૃ. ૧૭૮૨) 
* ૧૭૮૨ - ૧૮૦૧ જસવંતસિંહજી દ્વિતિય ગજસિંહજી (જ. ૧૭.. - મૃ. ૧૮૦૧) (હળવદના વિરોધમાં ૧૭૫૮થી)
* ૧૭૫૮ - ૧૭૮૨ રાણીજી જિજિબાઇ કુંવરબા - ગાદી સાચવણી (જસવંતસિંહજી દ્વિતિય માટે; હળવદના વિરોધમાં)
* ૧૮૦૧ - ૧૮૦૪ રાયસિંહજી તૃતિય જસવંતસિંહજી (જ. ૧૭૬૧ - મૃ. ૧૮૦૪) 
* ૧૮૦૪ - ૯ એપ્રિલ ૧૮૪૩ અમરસિંહજી દ્વિતિય રાયસિંહજી (જ. ૧૭૮૨ - મૃ. ૧૮૪૩) 
* ૯ એપ્રિલ ૧૮૪૩ – ૧૬ ઓક્ટોબર ૧૮૬૯ રણમલસિંહજી અમરસિંહજી (જ. ૧૮૦૯ - મૃ. ૧૮૬૯) (૨૪ મે ૧૮૬૬ થી, સર રણમલસિંહજી અમરસિંહજી)
* ૧૬ ઓક્ટોબર ૧૮૬૯ - ૨ ડિસેમ્બર ૧૯૦૦ માનસિંહજી દ્વિતિય રણમલસિંહજી (જ. ૧૮૩૭ - મૃ. ૧૯૦૦) (૧ જાન્યુઆરી ૧૮૭૭ થી, સર માનસિંહજી દ્વિતિય રણમલસિંહજી)
* ૨ ડિસેમ્બર ૧૯૦૦ - ૮ ફેબ્રુઆરી ૧૯૧૧ અજીતસિંહજી જસવંતસિંહજી (જ. ૧૮૭૨ - મૃ. ૧૯૧૧) (૧ જાન્યુઆરી ૧૯૦૯ થી, સર અજીતસિંહજી જસવંતસિંહજી)
* ૮ ફેબ્રુઆરી ૧૯૧૧ - ૧ જાન્યુઆરી ૧૯૧૮ ઘનશ્યામસિંહજી અજીતસિંહજી (જ. ૧૮૮૯ - મૃ. ૧૯૪૨) (૧ જાન્યુઆરી ૧૯૧૭ થી, સર ઘનશ્યામસિંહજી અજીતસિંહજી)

#### મહારાજા શ્રી રાજ સાહેબ 
* ૧ જાન્યુઆરી ૧૯૧૮ - ૪ ફેબ્રુઆરી ૧૯૪૨ સર ઘનશ્યામસિંહજી અજીતસિંહજી (સ.અ.) 
* ૪ ફેબ્રુઆરી ૧૯૪૨ – ૧૫ ઓગસ્ટ ૧૯૪૭ મયુરધ્વજસિંહજી મેઘરાજજી તૃતિય (જ. ૧૯૨૩ - મૃ. ૨૦૧૦)

## આ પણ જુઓ 
* ધ્રાંગધ્રા રેલ્વે

## સંદર્ભ 
શ્રેણી:સુરેન્દ્રનગર જિલ્લો
શ્રેણી:ગુજરાતનાં રજવાડાં
ઇડર તાલુકો

**ઇડર તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લાનો તાલુકો છે. ઇડર આ તાલુકાનું મુખ્ય મથક છે.

## ઇડર તાલુકામાં આવેલાં ગામો 
## બાહ્ય કડીઓ 
* ઇડર તાલુકા પંચાયત 

શ્રેણી:સાબરકાંઠા જિલ્લો
શ્રેણી:ગુજરાતનાં તાલુકાઓ
બાયડ

**બાયડ** ભારત દેશના પશ્ચિમ ભાગમાં આવેલા ગુજરાત રાજ્યના અરવલ્લી જિલ્લાના બાયડ તાલુકાનું મુખ્ય મથક છે. બાયડ અરવલ્લી જિલ્લાનું સૌથી વિક્સીત નગર છે.

## વસતી 
બાયડ નગરપાલિકા સાત વોર્ડમાં વિભાજીત છે. ભારતની વસતી ગણતરી ૨૦૧૧ મુજબ નગરની વસતી ૧૭,૮૮૬ વ્યક્તિઓની છે જેમાં ૯,૩૫૭ પુરુષો અને ૮,૫૨૯ સ્ત્રીઓનો સમાવેશ થાય છે. ૬ વર્ષ સુધીના બાળકોની સંખ્યા ૧૦.૯૬% છે. રાજ્યના સરેરાશ ૯૧૯ની સામે સ્ત્રી-પુરુષનો ગુણોત્તર ૯૧૨નો છે. બાળકોમાં આ દર રાજ્યના સરેરાશ ૮૯૦ની સામે ૮૧૦ છે. બાયડ શહેરનો સાક્ષરતા દર ૮૨.૮૬% છે, જે રાજ્યના સરેરાશ ૭૮.૦૩% કરતાં વધુ છે. પુરુષોમાં સાક્ષરતા દર ૮૮.૯૯% અને સ્ત્રીઓમાં ૭૬.૨૪% છે.

## આ પણ જુઓ 
* બાયડ તાલુકો

## સંદર્ભ
નિકારાગુઆનો રાષ્ટ્રધ્વજ

નિકારાગુઆનો રાષ્ટ્રધ્વજ પ્રથમ વખત સપ્ટેમ્બર ૪, ૧૯૦૮ના રોજ વપરાશમાં આવ્યો પરંતુ તેને સત્તાવાર માન્યતા ઓગષ્ટ ૨૭, ૧૯૭૧ના રોજ મળી.

## ધ્વજની ઓળખ 
ધ્વજમાંનો જ્વાળામુખી રાષ્ટ્રનો સૂચક છે. ધ્વજમાં ઈન્દ્રધનુષનો વપરાશ કરાયો છે અને તેને કારણે ધ્વજમાં જાંબલી રંગ વપરાયો છે. જાંબલી રંગ ધરાવતો વિશ્વનો એકમાત્ર ધ્વજ નિકારાગુઆનો રાષ્ટ્રધ્વજ છે. જોકે, કેટલીક વખત ડોમિનિકાનો રાષ્ટ્રધ્વજમાં રહેલ પોપટને જાંબલી રંગ દ્વારા દર્શાવાય છે.

## બાહ્યકડીઓ 
* Nicaragua at Flags of the World 
* Mosquito Coast at Flags of the World 
શ્રેણી:રાષ્ટ્રધ્વજો
ખેડબ્રહ્મા તાલુકો

**ખેડબ્રહ્મા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના સાબરકાંઠા જિલ્લાનો તાલુકો છે. ખેડબ્રહ્મા આ તાલુકાનું મુખ્ય મથક છે.

## ખેડબ્રહ્મા તાલુકામાં આવેલાં ગામો 
ખેડબ્રહ્મા તાલુકામાં ૮૨ જેટલાં ગામ આવેલા છે.

## બાહ્ય કડીઓ 
* ખેડબ્રહ્મા તાલુકા પંચાયતની વેબસાઈટ 

## સંદર્ભ
શ્રેણી:ગુજરાતનાં તાલુકાઓ
તલોદ તાલુકો

**તલોદ તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લાનો એક તાલુકો છે. તલોદ આ તાલુકાનું મુખ્ય મથક છે. ગુજરાત સરકારે ૧૫મી ઓક્ટોબર ૧૯૯૭ના દિવસે જૂના પ્રાંતિજ અને બાયડ તાલુકામાંથી ગામોને છૂટાં પાડીને આ તાલુકાની રચના કરી હતી.

## તલોદ તાલુકામાં આવેલાં ગામો 
## બાહ્ય કડીઓ 
* તલોદ તાલુકા પંચાયતની વેબસાઇટ 

શ્રેણી:ગુજરાતનાં તાલુકાઓ
ધનસુરા તાલુકો

**ધનસુરા તાલુકો** ભારત દેશના પશ્ચિમ ભાગમાં આવેલા ગુજરાત રાજ્યના અરવલ્લી જિલ્લાનો તાલુકો છે. ધનસુરા નગર આ તાલુકાનું મુખ્ય મથક છે.

## ધનસુરા તાલુકામાં આવેલાં ગામો 
## સંદર્ભ 
## બાહ્ય કડીઓ 
* ધનસુરા તાલુકા પંચાયતની વેબસાઇટ 

શ્રેણી:અરવલ્લી જિલ્લો
શ્રેણી:ગુજરાતનાં તાલુકાઓ
ન્યુઝિલેન્ડનો રાષ્ટ્રધ્વજ

thumb|ન્યુઝિલેન્ડનો રાષ્ટ્રધ્વજ
ન્યુઝિલેન્ડનો સૌપ્રથમ રાષ્ટ્રધ્વજ ૧૮૩૪માં અપનાવવામાં આવ્યો હતો. તે માઓરી આદિવાસીઓની સભાએ નક્કી કર્યો હતો. બ્રિટનના આધિપત્ય હેઠળ આવ્યા બાદ ૧૮૪૦થી બ્રિટિશ ધ્વજનો વપરાશ શરૂ થયો હતો.

ત્યારબાદ ૧૮૬૯માં જહાજો પર વપરાશ માટે ધ્વજ રેખાંકિત કરવામાં આવ્યો અને તુરંત જ તેને રાષ્ટ્રધ્વજ તરીકે અપનાવાયો. ૧૯૦૨માં તેને સંસદીય માન્યતા મળી.

અનેક દાયકાઓ સુધી ધ્વજને બદલવા માટે ચર્ચા થતી રહી, અંતે ૨૦૧૬માં લોકમત લેવામાં આવ્યો. તે ૨૪ માર્ચ ના રોજ સંપન્ન થયો અને ૫૭% વિરુદ્ધ ૪૩% મતોથી ધ્વજનું મૂળ સ્વરૂપ જાળવવામાં આવ્યું.

## કાયદો 
બંધારણમાં રાષ્ટ્રધ્વજને "રાજ્ય, સરકાર અને ન્યુઝિલેન્ડના લોકોનું પ્રતિક" તરીકે ઓળખાયો છે. ધ્વજ ૧:૨ માપનો છે અને લાલ, ભૂરો તેમજ સફેદ રંગ ધરાવે છે.

## સામ્ય ધરાવતા ધ્વજો 
ન્યુઝિલેન્ડના ધ્વજ સાથે ઑસ્ટ્રેલિયાનો રાષ્ટ્રધ્વજ ઘણું સામ્ય ધરાવે છે. ફક્ત ધ્વજમાં સિતારાની ગોઠવણ તેમજ સંખ્યાનો ફેર રહે છે.

## સંદર્ભ 
શ્રેણી:રાષ્ટ્રધ્વજો